Falimaha Rasuullada 8 SOM - Masiixiyiintii Ayaa La Silciyey Oo La - Bible Gateway\nFalimaha Rasuullada 8\n8 Sawlosna raalli buu ka ahaa diliddiisa.\nOo maalintaas kiniisaddii Yeruusaalem ku tiil aad baa loo silciyey; oo dhammaantoodna rasuulladii mooyaane waxay ku kala firdheen dalalka Yahuudiya iyo Samaariya. 2 Markaasaa niman cibaado leh Istefanos aaseen oo aad ugu baroorteen. 3 Laakiin Sawlos aad buu kiniisadda u rafaadiyey, oo intuu guri walba galay, ayuu rag iyo dumarba ka soo jiiday, oo xabsi ku riday.\n4 Haddaba kuwii kala firidhsanaa, meel walba oo ay mareenba ereygii bay ku wacdiyeen. 5 Markaasaa Filibos wuxuu tegey magaalada Samaariya, oo wuxuu dadka ku wacdiyey Masiixa. 6 Oo dadkii badnaa, iyagoo isku wada qalbi ah, ayay dhegaysteen wuxuu Filibos ku hadlay markay waxyaalahaas maqleen oo ay arkeen calaamooyinkuu sameeyey. 7 Waayo, kuwo badan oo jinniyo wasakh leh qabay, jinniyadii oo cod weyn ku qaylinaya ayaa ka soo baxay, oo kuwo badan oo curyaan ahaa iyo laangadhayaashiiba waa la bogsiiyey. 8 Magaaladaasna aad baa looga farxay.\n9 Waxaa jiray nin Simoon la odhan jiray oo markii hore magaalada wax ku sixri jiray oo dadka reer Samaariya ka yaabin jiray, isagoo isugu sheegaya inuu yahay nin weyn. 10 Isagay dhammaantood, yar iyo weynba, wada dhegaysan jireen oo odhan jireen, Ninkanu waa xooggii Ilaah oo la odhan jiray Weyne. 11 Sababtii ay u dhegaysteenna waxay ahayd inuu wakhti dheer iyaga sixirkiisa kaga yaabiyey. 12 Laakiin markay rumaysteen injiilka boqortooyada Ilaah iyo magaca Ciise Masiix oo Filibos ku wacdiyey ayaa iyaga rag iyo dumarba la baabtiisay. 13 Simoon qudhiisuna waa rumaystay, oo markii la baabtiisay dabadeed, had iyo goorba wuxuu la socon jiray Filibos, wuuna la yaabay markuu arkay calaamooyinkii iyo yaababkii waaweynaa oo uu sameeyey.\n14 Haddaba markii rasuulladii Yeruusaalem joogay maqleen in Samaariya ereygii Ilaah aqbashay, ayay waxay u soo direen Butros iyo Yooxanaa, 15 kuwaasoo markay yimaadeen, u duceeyey iyaga inay Ruuxa Quduuska ah helaan; 16 maxaa yeelay, midkoodna weli kuma uu soo degin; laakiinse magaca Rabbi Ciise oo keliya ayaa lagu baabtiisay. 17 Markaasay gacmahooda saareen, oo waxay heleen Ruuxa Quduuska ah.\n18 Haddaba Simoon markuu arkay in markii rasuulladu gacmahooda saareen, waxaa la siiyey Ruuxa Quduuska ah, ayuu lacag u taagay, 19 isagoo leh, Anigana i siiya xooggan in nin kastoo aan gacmahayga saaroba, uu helo Ruuxa Quduuska ah. 20 Laakiin Butros baa wuxuu ku yidhi, Lacagtaadu ha kula baabba'do, maxaa yeelay, waxaad u malaysay in hadiyadda Ilaah lacag lagu helo. 21 Xaalkan kuma lihid ama qayb ama badh; maxaa yeelay, qalbigaagu Ilaah hortiisa kuma qummana. 22 Sidaas aawadeed xumaantaadan ka toobadkeen, Rabbigana ka bari in fikirka qalbigaaga lagaa cafiyo. 23 Waayo, waxaan arkaa adigoo ku jira xammeetida qadhaadhnimada, kuna xidhan xaqdarrada. 24 Markaasaa Simoon u jawaabay oo wuxuu ku yidhi, Rabbiga ii barya inaan waxyaalahaas aad ku hadasheen midkoodna igu dhicin.\n26 Laakiin Rabbiga malaa'igtiisa ayaa waxay la hadashay Filibos, iyadoo ku leh, Kac oo aad xagga koonfureed, oo waxaad raacdaa jidka Yeruusaalem ka taga ilaa Gaasa taasoo cidla ah. 27 Wuuna u kacay oo aaday; oo waxaana ku soo baxay nin bohon oo Xabashi ah oo amar weyn ka hoos hayay Kandake boqoraddii Xabashida, wuuna u talin jiray maalkeeda oo dhan, wuxuuna Yeruusaalem u yimid inuu Ilaah caabudo. 28 Kolkuu ka soo noqonayay, ayuu ku fadhiyey gaadhifaraskiisa, oo wuxuu akhriyeyey kitaabka nebi Isayos. 29 Ruuxuna wuxuu Filibos ku yidhi, Ku dhowow, oo gaadhigan raac. 30 Oo Filibos markuu ku orday, wuxuu maqlay isagoo akhriyaya kitaabka nebi Isayos, wuxuuna ku yidhi, Ma garanaysaa waxaad akhriyaysid? 31 Kolkaasuu yidhi, Sidee baan ku garan karaa in lay toosiyo mooyaane? Markaasuu Filibos ka baryay inuu soo fuulo oo la fadhiisto. 32 Haddaba meeshuu Qorniinka ka akhriyeyey waa tan,\nIsaga sidii wan la qalayo baa loo kaxeeyey;\nOo sidii lax ku aamusan ninka dhogorta ka xiira hortiisa,\nIsagu afkiisa ma uu furo;\n33 Intuu is-hoosaysiiyey baa gartiisii laga qaaday;\nFarcankiisii yaa sheegi doona?\nMaxaa yeelay, noloshiisa dhulkaa laga qaaday.\n34 Bohonku wuxuu Filibos u jawaabay oo ku yidhi, Waxaan kaa baryayaa, Nebigu yuu ka hadlayaa? Ma isaga qudhiisaa mise waa mid kale? 35 Filibos baa afkiisa furay, oo intuu Qorniinkan ka bilaabay ayuu isaga ku wacdiyey Ciise. 36 Kolkay waddada marayeen waxay yimaadeen meel biyah, bohonkuna wuxuu yidhi, Bal eeg, waa biyo. Maxaa iga celinaya in lay baabtiiso? 37 Oo Filibos wuxuu ku yidhi, Haddaad qalbigaaga oo dhan ka rumaysatid, waa suurtowdaa. Wuuna u jawaabay oo yidhi, Waxaan rumaysanahay in Ciise Masiix yahay Wiilka Ilaah. 38 Markaasuu amray in gaadhigu joogsado; labadooduna biyahay galeen, Filibos iyo bohonkuba, oo wuu baabtiisay isaga. 39 Oo markay biyihii ka soo baxeen, ayuu Ruuxii Rabbigu dhuftay Filibos, bohonkuna mar dambe ma uu arkin isagii, maxaa yeelay, jidkiisii ayuu iska qaaday isagoo faraxsan. 40 Laakiin Filibos waxaa laga helay Asootos, oo magaalooyinkuu dhex marayay oo dhan wuxuu ku wacdiyey injiilka ilaa intuu gaadhay Kaysariya.


Dowlado badan oo carab ah oo go'aamiyey haddii ay berri soon tahay - Caasimada Online\nHome Warar Dowlado badan oo carab ah oo go’aamiyey haddii ay berri soon tahay\nDowlado badan oo carab ah oo go’aamiyey haddii ay berri soon tahay\nSida ay qorayaan Wakaaladaha Wararka ee Dowladaha Carabta waxaa la go’aamiyey in Maalinta Berri ah la dhameystiri doono 30 Shacabkaan, isla markaasna ay maalinta ugu horeyso soonka noqon doonto Khamiista.\nDowladaha Xaqiijiyey arrintaan waxaa ugu horeysay dowladda Qatar oo ku dhawaaqday inay adkaatay aragtida Bisha Ramadaan, waxayna Wasaaradda awqaafta iyo Arrimaha Diinta go’aamisay inaysan berri soon aheyn.\nSidoo kale guddigii ay dowladda Sacuudiga u saartay raadinta Bisha Ramadaan ayaa soo gudbiyey inay arki waayeen Bisha isla markaasna waxay Maxkamadda ugu sareyso sacuudiga ku dhawaaqday in Berri la dhameystiri doono 30-ka Shacabaan.\nWadamada kale ee looga dhawaaqay in berri 30 Shacabaan la dhameystiri doono waxaa kamid ah:\nIyo dowlado kale\nWasaaradda Awqaafta iyo Arrimaha Diinta ee Dowladda Soomaaliya weli ma aysan soo saarin go’aankeeda ku aadan Haddii ay Berri soon tahay iyo haddii kale, sidoo kale ma jiro ilaa hadda gobol ka tirsan Soomaaliya oo laga arkay Bisha.\nSaacadaha soo socdo ayaa la filayaa inay dowladda Soomaaliya go’aan soo saarto, waxayna u badan tahay inay go’aamiso in Berri la dhameytiri doono 30 Shacbaan.


Qormo Xiiso Leh Oo Ku Saabsan Siyaasada Soomaaliya “Dhab U Hadal Aan La Kala Gaban! – XAMAR POST\nQormo Xiiso Leh Oo Ku Saabsan Siyaasada Soomaaliya “Dhab U Hadal Aan La Kala Gaban!\nBy Mohamed Abdi On Mar 21, 2021\nSoomaaliya dowladnimadeeda waxaa waajib ah in la ogaado in ay tahay shirkad dadka Soomaaliyeed oo dhan ka dhaxaysa oo ay tahay in la wada ilaashado, laguna wado hadahal iyo isu tanaasul iyo isu garaabid. Haddii laguu xulo darajadda ugu sareysaa micnaheeda maaha in aad shirkaddii dadka Soomaaliyeed ka dhaxeysay in adigu leedahay.\nDowladnimadu waxay leedahay qurux iyo heybad iyo astaan qaran oo aad magaceeda kula kulmeyso dowladaha kale ee caalamka ka jira. Waxaana lagu qiimeyn magaca dadka aad masaleso, magacoodaana ku galeysaa heshiisyo caalami ah ama mid dalkalia kaala dhaxeeya.\nHaddii uu madaxweyne xilkiisu dhamaado magacii, heybaddii iyo quruxdii uu dadka ku masalayay ayaa meesha ka baxeysa, waxaa noqoneysaa muwaadin caadi ah oo loo aqoonsado in uu xika ugu sareeya dalka ka soo qabtay. Magacaas ayaa har kuu noqonaya inta aad nooshahay oo lagugu karaameyn.\nWaxaa mudan in la weediiyo madaxdii horay xilkan u soo qabay iyo sida ay mansabkaas ugu naaloodaan. Madaxweyneyaashii hore sida Cabdiqaasim Salaad Xassan, Shariif Shiikh Axmed iyo Xassan Shiikh Maxamuud ayaa jooga oo aad arrintaa wax laga weydiin karaa.\nMadaxweynaha hadda xilkiisu dhamaaday cid walba waa ka dharagsan tahay xaaladda siyaasadeed oo hadda ku sugan yahay oo ma jirto gudo iyo dibadba xilka uu isku dhajinayo oo waqtigiisu dhamaadan u aqoonsan.\nSaamileyda siyaasadeed oo ay ku jiraan dowlad goboleyda iyo bulshada ra’yid ka ah hanaankii dalka loo xukumayay afartii sanno ee la soo dhaafay waxay u arkayeen in qaanuunkii laga keexday. Cid walbana waxay dulqaad u yeesheen in la sugo ilaa iyo xiliga madaxey- nuhu uu ka dhamaanayay, dhib kasta oo ay qabeen oo xitaa ku jirto in meelaha qaar dhiig ku daato. Ciidamaddii iyo shaqaalihii dowladda oo uusan dastuurka u ogoleyn in la siuaasa- deeyo ayaa siyaasadii la soo galiyay, iyadoo lagu talo xumestay in qaanuunka lagu dumiyo.\nMadaxweynaha xilkiisu dhamaaday dhowr goor buu la shiray madaxda goboladda. Warkooda ma qarsoon, ciddii dooneysa waxay ka wareysan karaan Shariif Xassan, Xaaf, Waare IWM. Hadda kuwa goboladda xilka ka haya oo ay ka mid yihiin Axmed Madowbe iyo Saciid dani warkooda waxaad ka heli kartaa Baraha Bulshada. Shir walba oo lala galo wixii ka soo baxay waa fuli waayeen. Farmaajo wuxuu doorbidayay in uu yeelo siddii uu madaxdii hore ee goboladda ula dhaqmay, wase suuroobi weyday ugu danbeyntii in la helo caano- madaashayaal isaga u adeega.\nWaxaa u soo haray uun rag aan misaan siyaas- adeed iyo galaangal aan ku laheyn bulsha inteeda kale oo isaga la’aantii aan waxba galin ama qaban karin. Dhowr goor buu madaxeyna- ha xilkiisu dhamaaday uu shir iclaamiyay, waxuuna waayay cid u timaada. Shirarka qaar waxaa caawiyay Beesha Caalmka oo gobolada isku keenay. Ugu danbeyntiina isagaa fashilyay oo diidan in talada dalka lala lee yahay.\nWaxaa intaa dheer in uu diiday in uu shacabka Soomaaliyeed la wadaago siyaasadiisa iyo qaabka uu wax u wado oo laga wada qeyliyay. Farmaajo markii mucaaradka ahaa ma jirin cid ka qeylo weyneyd oo saxaafadda gudaha iyo dibadda ayuu ka canbaareyn jiray madaxwey- nihii hore Xassan Shiikh Maxamuud. Hadda dhaleeceyn iska daayay nin walba waxaa uu sameystay Ilaali u gaar ah oo uu isga ilaaliyo madaxweynaha xilkiisu dhamaaday.\nMadaxweynaha xilkiisu dhamaaday waxaa uu diiday in taladda dalka la la leeyahay oo dadka ay kala dhaxeyso. Waxuu isku dayay oo fashi- lantay in uu doorasho aan lala ogoleyn oo aan lagu wada qanacsaneyn in uu dalka ka qabto. Waxaa soo baxay erayo ay ka mid yihiin loo joojin maayo iyo gacan bir ah ayaa la isaga qaban ciddii howsha is hortaagta. Talo iyo tuusaalen wax tar waa u noqon waayeen oo ay ugu danbeysay tii Shiikh Xassan Dahir Aweys.\nShirka uu ku baaqay barri in la qabto madax- weynaha xilkiisu dhamaaday, ma noqon doono shir uu isagu waxuu rabo ay shaqeyn doonaan, waxaana cad in shirkaa ay galgal ku leeyihiin Beesha Caalamka oo ay ka qeb gali doonaan dhamaan saamileyda siyaasdeed oo ay ku jiraan madasha bedbaadinta qaranka. Waxaa qasab noqoneysa in shirkaas wax ka soo baxaan. Laakiin wax walba oo ka soo baxa uma adeegi doonaan Farmaajo iyo kooxda taageerta, sababta oo ah meesha waxaa ka dhaci doona dhab u hadal aan la kala gaban.\nDowladnimadda Soomaaliya ee dhibka badan laga soo maray oo dadka oo dhan ka dhaxey- saa laga tashan mustaqbelkeeda iyo sidii doorasho xalaal ah lagu qaban lahaa oo la wada ogol yahay, cid diidi karta ama carqala- deyn karta ma jiraan.\nDhanka kale, inta shirkaasi uu ka qabsoomayo ama ka dhicisoobayo, shaqallaha dowladda iyo ciidamada dalkan ee u dhaartay in ay u shaqeeyaan shacabka, waxaa laga rabaa in aysan kaalintooda fashilmin haddii loo arko in madaxdoodii ay fashilmeed oo howshii loo igmaday ay gudan waayeen. Dhamaad.\n(Bartan ma aha meel aflagaado ama handadaad, haddii si mus’uuliyadi ku jirto aadan wax u qori karin, waxaa la qaatay in aadan wax qorin. Bartan muxaafad iyo mucaarad ma leh, waa bar ka dhaxeysa Somaali oo dhan.\nWaxaan ahay Aqoonyahan iyo lafegure arrimaha siyaasadda ee Soomaaliya.\n(Qoraalku waa xirfad muhiimadeeda leh ee si waxtar u leh bulshada u kaasho)\nGo’aanka Cusub Ee Golaha Bad baado Qaran Udireen Madaxweyne Farmaajo\nMadaxweyne Lafta gareen Oo Lagu Soo Dhaweeyey Muqdisho


Kala qaybsanaan weyn oo ka dhalatay weerarkii Gaalkacyo - BBC News Somali\nKala qaybsanaan weyn oo ka dhalatay weerarkii Gaalkacyo\nLahaanshaha sawirka Radio Dalsan\nImage caption Baraha bulshada ayey tan iyo shalay dooddan ka socotay\nWeerarkii shalay ka dhacay xarunta uu Cabdiweli Sh. Cali Cilmi Yare ku lahaa magaalada gaalkacyo wuxuu noqday mid dhaliyey dood baraha bulshada ku dhex martay dad taageerayey ficilka Shabaab ay sameeyeen, kuwo wadaadka diiddanaa laakinse aan taageersanayn Al Shabaab, iyo kuwo gebi ahaanaba ka soo horjeeday wixii dhacay.\nWaa markii ugu horraysay ee dood noocaas ah la arko.\nDadka doodahaas ka qayb qaatay waxaa ka mi dahayd gabar hambalyaysay weerarkii ka dhacay gaalkacyo, hase yeeshee saacado ka dib walaalkeed ku weyday weerar kale oo isla shalay ka dhacay xaafadda kaawo Godey ee degmada Wadajir ee magaalada Muqdisho.\nImage caption Sacdiya waxay u riyaaqday weerarka Gaalkacyo, waxayse walaalkeed ku weyday kii Muqdisho\nWaa kuma Sh Cabdiwali oo maanta Gaalkacyo lagu dilay?\nSheekh Cabdiweli Cilmi Yare iyo dad badan oo kale oo Gaalkacayo lagu laayay\nLaakin fikradaas mid ka duwan waxaa qaba wiil isbarbar dhig ku samaynaya wadaadka la dilay iyo hogaamiyihii labaad ee AlShabaab oo iminka ah murashax u taagan tartanka madaxtinimada ee Koofur Galbeed.\nImage caption Cadceed wuxuu is barbar dhigay Sh. C/weli iyo Abuu Mansuur\nFikraddan soo socota qofka qaba wuxuu diiddan yahay in rabshad wax lagu xalliyo. Wuxuu kaloo la yaabban yahay "in ay jiraan dad taageersan fal lagu xasuuqay dad Soomaaliyeed", wuxuu halka ugu dambaysa ku soo gabagabaynayaa ISKA JIRA AL SHABAABKA QARSOON.\nKa gudub Facebook daabacaad W.Q Abdiweli Ibrahim\nSHOW FACEBOOK ARGAGIXISO AYAA BUUXDA: Waxaa wax lala yaabo ah in kooxda xagjirka ah ee Al-Shabaab fal ay xasuuq ku...\nPosted by Abdiweli Ibrahim Aden on Monday, 26 November 2018\nDhammaadka Facebook daabacaadda qore Abdiweli Ibrahim\nShiine Akhyaar waa fanaan Soomaaliyeed, wuxuuna ka xun yahay weerarkii Gaalkacyo ka dhacay.\nKa gudub Facebook daabacaad W.Q Shiine\nwarbaahinta ajnabiga ayaa Ka cinwaan quruxsan kuwa somalida waxad ba moodaa warbaahinta Somalida in ay qiil usamaynayan...\nPosted by Shiine Akhyaar on Monday, 26 November 2018\nDhammaadka Facebook daabacaadda qore Shiine\nLaakinse waxaa jira dad u riyaaqay in falkaas ay sameeyeen Al shabaab. Waa markii ugu horraysay ee la arko dood noocaas ah oo boqollaal qof ay qabaan. Doodda hoos ku taalla waxay ka turjumaysaa doodahaas.\nXuquuqda Sawirka Cabdifitax Cabdifitax\nKala argti duwanaanta qaarkeed waxay keentay in xitaa ku digasho ay dadka qaar soo dhigaan baraha bulshada, iyo qaar laga naxo oo sharci ahaan aysan sax ahayn in la soo bandhigo.\nArrin kale oo ay mudan tahay in la xuso ayaa ah in magacyada dadka qaar ay yihiin kuwo been abuur ah ama dad haybtooda qariyey si aan loo aqoonsan. Laakin waxaa soo baxaysa in ay jiraan dad taageersan Al Shabaab.


Sababta Farmaajo u rabin inay gacantiisa ka baxdo NISA | KEYDMEDIA ONLINE\nSababta Farmaajo u rabin inay gacantiisa ka baxdo NISA\nFarmaajo ayaa diiday qodobada qaar inuu ka tanaasulo, sida in Bashiir Goobe uu xilka taliyaha NISA sii hayo inta laga heshiinayo magacaabista cusub.\nMUQDISHO, Soomaaliya - Waxa aad u adkaatay in heshiis la dhex-dhigo Farmaajo iyo Rooble, oo khilaafkooda cirka isku dhareeray, islamarkaana ay diidan yahiin qodobo ay miiska soo saareen.\nFarmaajo ayaa waxuu ku dhegan yahay hogaanka NISA in isaga loo daayo magacaabista cida noqonaysa taliyaha cusub, halka uu sidoo kale dalbanayo in Wasiirka Amniga laga bedelo C/llaahi Maxamed Nuur, oo mucaarad ku ah.\nWaan-waanta waxaa kusoo biiray wasiirro matelaya Rooble iyo la-taliyeyaal sare oo xafiiska Farmaajo ka socda, waxaana la isku mari la'yahay hogaanka NISA, Wasiirka Amniga iyo Cadaaladda Ikraan Tahliil.\nFarmaajo ayaa sheegay in Bashiir Goobe iyo C/llaahi Maxamed Nuur u ogol yahay Rooble inuu xilal kale u magacaabo, balse meesha hadda ay joogaan laga qaado, taasoo wararku ay sheegayaan in isfaham ka jiro.\nKooxda dhex-dhexaadinta oo hormuud u yihiin Qoor-Qoor iyo Mursal, ayaa la sheegay inay cadaadiska ugu badan saarayaan dhinaca Rooble, kadib markii Farmaajo uu diiday tanaasul.\nRooble ayaa iska ka goos-adeygaya inuu Kiiska Ikraan Tahliil noqdo hal bacaad lagu lisay, maadaama hadii Farmaajo NISA hogaankeeda loo daayo ay meesha ka baxayso in la helo cadeymo iyo xog ku aadan cida dishay Gabadha, oo gudaha Nabad Sugida lagu shirqoolay.\nFarmaajo waxaa ka go'an in Fahad aan maxkamad lasoo taagin, iyo in NISA aysan gacantiisa ka bixin, maadaama ay hay'addan hayso macluumaad badan oo xasaasi ah, oo isaga dhaawacayso dib u doorashadiisa, sida macluumaadka dhalinyaradii loo qaadey Eritrea, ee la geliyay dagaalka Itoobiya.


Ogaden News Agency (ONA) – Jaaliyada Ogadeniya ee UK oo sanadka Cusub Banaanbaxyo iyo Wacdaro Muujisay\nJaaliyada Ogadeniya ee UK oo sanadka Cusub Banaanbaxyo iyo Wacdaro Muujisay\nPosted by ONA Admin\t/ January 12, 2013\nJaaliyada Ogadeniya ee Wadanka UK ayaa banaanbax aad u xoog badan ku qabatay safaarada Gumeysiga Ethiopia ku leedahay London, halkaas oo boqolaal u badan haween iyo dhalinyaro da’yari isugu tageen. Banaanbaxan ayaa lasoo kulmay xilli ay saxaafada wadanka UK aad uga hadlayso lacagaha sida qaldan loo siiyo gumeysiga Ethiopia ee loo adeegsado xasuuqa shacbiga somalida Ogadeniya.\nHadaba Jaaliyada Ogadeniya oo ka jawaabaysa lacagaha deeqda ah ee lasiiyo Gumeysiga Ethiopia ayaa cabashadooda ku muujiyay banaan bax ay kaga hortageen wafdiyo gumeysiga Ethiopia usoo dirsaday wadanka UK si lacagaha deeqdaas ah ay u kororsadaan.\nJaaliyada Ogadeniya ayaa xidhiidho lasameysay saxaafada Wadanka UK iyo Dowlada Wadanka UK iyo waliba haayada si gooni ah arrimahan ay u quseyso. Iyaga oo ka cabanaya lacagta dowlada UK siiso xisbiga woyanaha ee gumeysta shacabka Ogadeniya.\nJaaliyada ayaa diyaarisay waqrado Pitition ah oo la hor geyn doono baarlamaanka UK warqadahaas ayaa illaa hada inta la ogyahay waxaa u badan dadka saxiixay Qowmiyada Caddaanka ee loogu yimid dhulkan Britain kuwaas oo aad uga xun in dowladu ka qeyb noqoto xasuuqa ay Ciidamada gumeysiga iyo kuwa malishiyaadka hawaarintu ka geystaan Ogadniya.\nDowlada boqprtooyadada Britain ayaa laga codsaday inay dibu qiimeyn kusameyso deeqaha ay siiso Ethiopia oo markii hore loogu talo galay in lagu saacido shacbiga somalida Ogadeniya balse Gumeysiga Ethiopia siyaabo qaldan u isticmaalo laguna xasuuqo maati iyo qowmiyad dhan oo laga tirtirayo qariirada Afrika.\nOlolahan ay Jaaliyada UK bilowday aya la filaya innuu natiijo dhaliyo meelo korena uu gaadho maalmaha soo socda.


Gedgedoonkii Wakhtiga iyo Garwaaqsigaygii Nolosha |\nFaa’idooyinka ay Leedahay Akhlaaqda Wanaagsan oo Ubadka La Baro\nMuslimo Cabdullaahi, April 3, 2019\nMaxaad Dooneysaa In Aad Sameyso Si Aad Riyadaada U Rumeysid|TukeSomalism.com\nHal bay ragga dheeryihiin|Tukesomalism.com\nMarkii uu dalkii muddadaa galay qalalaase iyo rabshado dagaal, ayaan anigu dib isu taagay oo aan gorfeeyey waayahayga kuna soo gebagebeeyey in aan garwaaqsado in mustaqbalkayga iyo aayahayga dambe ee nololeed uu mugdi ku soo jiro. Aabbahay (AHUN) oo taabbogalka noloshayda qayb weyn ku lahaa, markii uu geeriyooday waxay geeridiisii igu bannaysay daaqad, xil iyo masuuliyadba waxana waaqici noqotay inaan anigu haatan noloshayda taladeeda ku keliyaysto. Dabadeed waxaan go’aansaday inaan saddex dariiqo oo markaa ii furnaa aan midkood raaco:\n1) Inaan noqdo dayday fallaagoobay ama mooryaan dadka dhaca oo qori dabalaab ah ku xoogsada.\n2) Inaan ku biiro urur diimeedyadii xillagaa hanqalka la soo kacay, sida Al-Itixaad, Waxdad iwm.\n3) Iyo inaan jeexdo dariiq kale oo saddexaad oo aan ahayn labadan dariiq ee kor ku xusan, oo aan nolashayda dib ugu dhisayo. (Waxaanan doortay qodobkan saddexaad).\nWaxaan dabadeed garwaaqsaday inaan dariiq kale raaco, dariiqaasina wuxuu noqday inaan naftayda saxo kuna qanciyo inaan balwadda ka joojiyo (qaadka/sigaarka), wax barto oo aan shaqo tago. Waa run, sannadahaa dalku qalalaasaha galay waxaan cuni jiray qaadka, sigaarkana waan cabbi jiray. Waxaanan yaqiinsaday in balwadda, aqoon-la’aanda iyo shaqo la’aantu tahay caqabadda koowaad ee nolosha, ugu horrayn haddii aan joojin waayo balwadda in aanan nolosha horumar ka gaadhi doonin, oo ay adag tahay in aan ka rumeeyo hadafkayga iyo himiladayda aan higso is leeyahay. Waxaan ugu horrayn joojiyey qaadkii aan cuni jiray, 4 ilaa 6 bilood ka bacdina waxaan joojiyey sigaarkii aan cabbi jiray.\nQaadka iyo Sigaarka isku hal mar maan joojinin, waxaa igu yara adkaatay joojinta sigaarka, dhawr bilood baanan sii cabbayey. Waxaan xasuustaa maalin maalmaha ka mid ah oo ku beegnayd horraantii sannadkii 1993-kii, ayaa waxaan xabbad sigaar ah ka iibsaday dukaan uu lahaa nin aannu ilma-adeer nahay oo la odhan jiray Cabdillaahi Maxamed Xaaji Xasan. Markii aan xabbaddii sigaar ahayd shiday ee aan laba ilaa saddex jeer nuugay, ayaa waxa iga soo yeedhay hadal tawaawac, canaan iyo calaacalba isugu jira waxaanan Cabdillaahi ku idhi “Ninyohow qaadkii waan iska daayee, miyaan bahalkaa sigaarka ah iska joojin kari waayey!!” Cabdillaahi wuxuu iigu jawaabay hadal dhayalsi iyo dheel-dheelba lahaa oo ay ka muuqatay sida aannu isagu u rumaysnayn inaan go’aan ka gaadhi karo sigaarka, wuxuuna igu yidhi: “Xirsow weligaaba waad odhan jirtay sigaarkaan iska daynayaa ee inaadeerow naftaada been ha u sheegin!” Dabadeedna waxaan ku idhi:\n“Cabdillaahow bal maanta ma ku tusaa inaan sigaarka joojin karo?” Wuxuu igu yidhi “waad iska kaftamaysaa” Dabadeed intaan xabbaddii sigaarka ahayd daaqadda ka tuuray, ayaan Cabdilaahi magac ALLAH ugu dhaartay in saacaddaa wixii ka dambeeya aanan dib u cabbi doonin sigaarka.\nDhacdadaa aan balwadda ku joojiyey waxay ahayd go’aan qaadasho noloshayda caawisay oo aan si weyn ugu badhaadhay. Maalintaa wixii ka dambeeyey waxaan garwaaqsaday in caqabadaha lagala kulmo nolosha aanay guud ahaanba ka maarmayn go’aan qaadasho dhab ah iyo doorashada jahada saxda ah. Dabadeed waxaan bilaabay inaan noloshayda la halgamo oo aan shaqa tago, waxanan u diyaar garoobay inaan qabto nooc kasta oo shaqo ah. Waxa xusid mudan in xaaladdii dhaqaale ee uu berigaa dalku ku jiray ay ahayd mid aad u qallafsan, waxana jirtay shaqo la’aan aad u culus iyo dhaqaale-xumo baahsan oo dhammaanba qaybaha bulshada oo dhan saameeyey,\nAnigoo isku dayay in aan fursadaha nolosha ka faa’iidaysto waxaan u dhaqaaqay waxbarasho iyo shaqo, waxa keliya ee xilligaa waxoogaa dhaqdhaqaaqa lahaa wuxuu ahaa ganacsiga, oo qudhiisu iska ahaa nooc jeeblayn oo kale ah. Ganacsi kooban ayaan bilaabay wuxuuna ahaa dukaan ama macdaar yar kaasoo aan in muddo ah waday isla markaana ii noqday indha-furkaygii xagga xirfadda ganacsiga.\nWaxaan sii amba-qaaday jihaynta nolosha taas oo ahayd inaan shaqo tago oo aan aqoon barto, ha noqoto aqoon maaddi ah ama ha noqoto aqoon diimeede. Dabadeed waxaan bilaabay inaan Tafsiirka Quraanka ka dhegaysto Masaajiddo ku yaallay Burco, Quraanka oo aan run ahaantii si aad ah ugu hanuunay. Xagga barashada Tafsiirka Quraanka waxaan ka bartay, run ahaantiina aan abaal weyn ugu hayaa laba nin oo la kala yidhaa: Sh Maxamed Cartan iyo Sheekh Cabdikariim Xasan Xoosh.\nDhinaca kale, barashadii Tafsiirka Quraanka iyo ku xidhnaanshahaygii aan masaajidada ku xidhnaa, waxaan iyada qudheedana kala kulmay carqalado hor leh kuwaasoo salka ku hayey qabyaalad, kooxo diimeed oo iyagu iska soo horjeeday. Waxaan arkay in ururradii diinta ee berigaa Burco ka jiray uu mid walba doonayay inaad isaga u gasho oo uu gacanta kugu dhigo isla markaana aad fikirkiisa iyo mabda’iisaba qaadato. Haddii aad taa yeeli weydo oo aad mid ka mid ah ururradaa ka mid noqon waydo, waxbarashada lama wadaagi kartid oo caawimo kama helaysid.\nHaddaba, maadaama aan anigu horeba dib isaga taagay oo aan ka leexday dariiqii ururkii SNM ee dalka xoreeyey uu markii dambe inta badani raacday kaasoo ku dambeeyey day-day dadka dhaca oo qori ku xoogsada, in kastoo aan barashada diinta aad u jeclaa haddana waxaan markiiba ka booday oo aan dib isaga taagay qoladan cusub ee culummada ah ee iyagu hubka qaatay, waxaanan ku dhiirran waayey inaan ka mid noqdo oo aan iyaga fikir iyo ficil midnaba la qaybsado.\nDabadeed waxaan qaatay go’aan nuxurkiisu uu ku soo ururayey: Inaan horumariyo naftayda, barashada diintaydana aan cid kasta ka dhigto balse aanan gelin urur diimeed cid kasta oo wax i dhaanta aan wax ka barto. Xilligaa aan u leexday xagga barashada diinta, waxa jirtay qiso i soo martay oo xaqiiqdii aniga dareenkayga iyo damiirkaygaba si weyn u dhaqaajisay.\nMaalin maalmaha ka mid ah, aniga iyo labaataneeyo nin oo aannu isu reer nahay waxa noo yeedhay nin curyaan ah, laxaadkiisa ay in badani ka maqan tahay, hadalkuna aad ugu adag yahay, korkiisana ay ka muuqatay duruuf nololeed oo aad u adag ninkaas oo magaciisu ahaa Maxamed Umal Oogle. Aniga iyo raggii kale markii aannu isu nimid ayuu ninkii laxaadka la’aa hadalkii bilaabay. Laakiin nasiib darro hadalku si dhib badan ayuu kaga soo baxayey, hadalkiisa lama fahmi karayn oo wuxuu lahaa hag-hago (gaangi). Ujeeddada ugu weyn ee uu ninkaasi noogu yeedhay, marka la isu soo ururiyo, waxay ahayd inuu na wacdiyo oo uu nagu beraarujiyo Alle ka cabsi iyo in aannu ku dedaalno barashada diinta. Aad iyo aad baan u qiirooday, dhacdadaa iyada ahina aad bay ii taabatay oo ay dareenkayga wax weyn uga beddeshay!! Dabadeed waxaan naftayda ku idhi: “Bal ninkaa laxaadka la’ ee aan awoodi karaynba inuu hadlo ee haddana doonaya inuu diinta iyo wanaagga igu wacdiyo oo uu wax iiga sheego, iyo aniga oo Ilaahay lixdaydii laxaadba ii dhammeeyey iyo aqoon la’aanta iga haysa diin iyo adduunyaba, sidaanu labadayadaasi u kala fog nahay!!”\n“Ogow ficilku wuxuu ka saamayn badan yahay kumannaan eray oo lagu yidhaahdo.”\nWaxaa xusid iyo mahadnaqba mudan Culimada Tabliiqa oo xilliyadaa iigu yimi masaajid ka dib aan khuruuj la baxay muddo saddex maalmood ah oo ay baraarujin iyo wacyi gelin diineed oo badan isiiyeen aniga oo aad uga helay isla markaana mar labaad afartan maalmood la baxay. Waxay runtii ii ahayd arrin aad iigu sii xoojisay garwaaqsigaygii iyo xasilinta nafta oo cibaado iyo tarbiyad aad u fiicanba aan ka korodhsaday.\nJaranjarrada nolosha iyo waayaha kala duwan ayaa qofku la koraa oo wax bara, maalinba mushkiladdaadu in bay le’eg tahay, maalinba hiraalka iyo sawir-maskaxeed kuu muuqdaa in buu le’eg yahay. Marba damacaagu in buu le’eg yahay, doonistaaduna waxay u laba-diblaysan tahay duruufaha kugu xeeran. Haddii maanta aan meel sare higsanayo, mar baan wax kooban oo aan shaqo, qoys iyo guri aan dego wax aan dhaafsiisnayn ku fekerayey balse geeddi-socodka hab-nololeedka qof ahaaneed iyo guulihii nolosha ee ilaah ii fududeeyay ayaa igu dhaliyay in aan meelo fog hawaysan karo.\nTags: Gedgedoonkii wakhtiga iyo Garwaaqsigaygii Nolosha\nNext post Marxaladihii Waxbarashada iyo Sicto College\nPrevious post Kacaankii Nabadda Somaliland


Wararkii ugu dambeeyey dagaalada Muqdisho goobo la qabsadey & warar kale + Sawiro – SBC\nWararkii ugu dambeeyey dagaalada Muqdisho goobo la qabsadey & warar kale + Sawiro\nGuluf weerar oo xoogan oo ay saaka qaadeen ciidamada DFKMG ah oo kaashanaya kuwa AMISOM ayey u suurtagshay ciidamada isbahaysanaya inay ku qabsadaan fariisimo cusub oo hor leh oo ay kala wareegen xoogaga xarakada Al-Shabaab, iyadoo goobahaasi ay ku yaalaan qaybo ka mid ah Waqooyiga Magaalada Muqdisho.\nGoobaha Shabaabka lagala wareegay\nFariisimada & goobaha muhiimka ah ee ay la wareegeen ciidamada DFKMG ah ayaa waxay ka tirsan yihiin degmooyinka Boondheere, Wardhiigley & Shibis, waxaana ka mid ah Xaruntii ama dhismihii hore ee wasaarada arimaha gudaha, xarunta degmada Boondheere, Suuqa Maanaboolyo, Isgoyska Siinaay, iyadoo dirir qaraar oo dhimasho iyo dhaawac sababtey ay keentey in goobaha laga faramaroojiyop xoogaga Shabaabka.\nCiidamada Dawlada KMG oo calanka dalka ka taagaya goob ay qabsadeen\nDagaalka maanta ka dhacay degmooyinkaasi ayaa ahaa kii ugu xooganaa iyadoo ciidamada AMISOM gaar ahaan kuwa Burundi & Ugandha ay dagaalka u adeegsadeen baabuurta gaashaan sida dabaabaadka dagaalka, & cagaf cagafto ay ku doonayeen inay ku aasaan bohol & godod waa weyn oo ay goobahaasi ka qodeen xoogaga Shabaab, kuwaasi oo dhufeys u ahaa.\nWariyaha SBC International ee furimaha dagaalka saaka tagey Axmed Aar ayaa soo sheegaya in ugu yaraan 12 Taangiyada dagaalka oo ay leeyihiin ciidamada AMISOM ay dagaalka ka qayb qaateen, kuwaasi oo madaafiic xoogan ku garaacayey fariisimada ay ku sugnaayeen xoogaga Shabaab iyo waliba xaafado ka durugsan goobaha lagu dagaalamayo.\nKhasaaraha dagaalkan uu dhaliyey ee dhimashada, dhaawaca & burburka hantida ummada u dhaxeysa iyo mida gaarka loo leeyahay ayaa ah mid aad u fara badan, iyadoo ilaa iyo hada SBC loo xaqiijiyey dhimashada ugu yaraan 12 qof & dhaawaca 20 kale oo wax ku noqdey madaafiic si toos loogu garaacay xaafadaha Suuqa Xoolaha & Huriwaa oo aad uga fog goobaha lagu dagaalamayo.\nMadaafiicdan oo sida la aaminsan yahay ay rideen ciidamada AMISOM waxay u muuqanaysaa in lagu bartilmaameysanayo goobaha ay sida aadka ah ugu xoogan yihiin ama ay ku leeyihiin saldhigyada xoogaga Shabaabka.\nHase yeeshee dadka deegaanka Suuqa Xoolaha oo ay SBC xiriir la sameysay ayaa inoo xaqiijiyey in duqeyntaasi ugu yaraan 10 qof oo rayid ah inay ku dhinteen kuwaasi oo ay ku habsadeen madaafiic si aan loo meel dayin deegaankaasi loogu garaacay.\nDhinaca kale xiriiro kala duwan oo aynu la sameynay Isbitaalada Muqdisho ayaa naloo sheegay in ugu yaraan 30 qof oo qaba dhaawacyo kala duwan la soo gaarsiiyey Isbitaalada, kuwaasi oo ku dhaawacmey dirirta ka aloosan qaybo ka mid ah waqooyiga Muqdisho\nDhaawacyada la keenay Isbitaalada waxaa ka mid ah kuwa xaaladoodu aad u liidato iyadoo afar qof ay uy dhinteen dhaawacyadii soo gaarey.\nDhinaca kale goobaha ay saaka ka dhaceen dagaalada waxaa la xaqiijiyey inay ku dhinteen ugu yaraan 15 qof, kuwaasi oo ay ka mid yihiin dhinacyadii dagaalka ku lugta lahaa.\nSheegashada guulaha dagaalka ee dhinacyada diririaya.\nInkastoo saxaafadu aragtey goobo laga qabsdey xoogaag Shabaabka, hadana masuuliyiin ka tirsan dhaqdhaqaaqi ayaa u sheegay saxaafada inay jab aad u culus u geysteen wax ay ugu yeereen shisheeyaha soo duuley.\nAfhayeenka xarakada Al-Shabaab Sheekh Cabdicasiis Abuu Muscab oo ay soo xigatey idaacad ku hadasha codka xarakada Al-Shabaab ayuu ku sheegtey inay dib u waabiyeen oo ay jabiyeen ciidamada Burundi & kuwa Ugandha oo duulan ku soo qaadey sida uu sheegay fariisimo ay ku sugnaayeen xoogagooda.\nAfhayeenku waxaa kale oo uu sheegay in ay xoogaga Shabaabku gubeen sadex ka mid ah taangiyada ciidamada AMISOM, inkastoo aan la heyn cadeymo rasmi ah oo arinkaasi xaqiijinaya.\nDhinaca kale masuuliyiin ka tirsan dawlada KMG ah ayaa sheegay inay jabiyeen oo ay ka qabsadeen goobo fara badan wax ay ugu yeereen khawaarijta Shabaabka, iyagoo sheegtey inay ka qabsadeen deegaano ka tirsan Boondheere, Wardhiigley & Shibis, waxaana ay sheegeen in dagaaladu haatan ka socdaan inta u dhaxeysa Afarta Jardiino & Sanca.\nSi kastaba ha ahaatee dagaalkan maanta ka dhacay magaalada Muqdishu wuxuu ku soo aadayaa iyadoo ciidamada AMISOM & kuwa dawlada FKMG ah ay guulo la taaban karo ka gaarayeen dirirta colaadeed ee ka aloosna magaalada Muqdisho, kuwaasi oo ay isaga soo horjeedaan kooxda Al-Shabaab oo doonaysa inay afgambiso xukuumada uu horseedka ka yahay Sheekh Shariif Sheekh Axmed.\nSawirada 2 ka mid ah waxaan ka soo qaadanay radio Muqdisho\nAxmed Aar & Keyse Caamir


Maleeshiyaad Hubeysan oo Macalin dugsi Qur'aan ku dilay degmada Wanllaweyn Ee Sh/Hoose.\nShirkii 4aad ee dowladaha Khaliijka oo ka furmay dalka Sacuudiga.\nWednesday August 14, 2019 - 12:43:32 in Wararka by Liibaan Jeexoow\nKhasaara lixaad leh ayaa ka dhashay weeraro xooggan oo maanta barqadii lagu qaaday saldhig ay maleeshiyaadka dowladda Federaalka Soomaaliya ku leeyihiin degmada Awdhgeele ee Sh/Hoose.\nWararka ka imaanaya Awdhgeele ayaa sheegaya in ciidamo katirsan Xarakada Al Shabaab ay weerareen saldhig ay ku sugnaayeen maleeshiyaad katirsan dowladda oo dhowaan halkaas ay geeyeen ciidamo huwan shisheeye ah.\nWar rasmi ah oo kasoo baxay taliska ciidankada Shabaabul Mujaahidiin ayaa si hordhac ah loogu sheegay in weeraradan oo loo adeegsaday laba kamid ah gaadiid walxaha qarxa lagasoo buuxiyay lagu laayay askar iyo saraakiil farabadan.\nGaariga koowaad ayaa lagu beegsaday iridda saldhigga melleteri waxaana halkaas ku hoobtay ciidamadii ilaalada ka ahaa saldhigga, daqiiqad kadibna gaari labaad ayaa gudaha saldhigga lagu weeraray waxaana halkaas ka dhashay khasaara aad u xooggan.\nIlo wareedyo aan helnay ayaa sheegaya in dhammaan gaadiidkii melleteri ee gudaha saldhigga ku jiray ay burbureen waxaana halkaas ku dhintay tobanaan askar iyo saraakiil ah.


Home Wararka Wafdi ka socda Golaha Nabadda iyo Amniga ee Midowga Afrika oo Muqdisho...\nWafdi ka socda Golaha Nabadda iyo Amniga ee Midowga Afrika oo Muqdisho ku soo beegan\nWafdi ka socda Golaha Nabadda iyo Amniga ee Midowga Afrika oo Muqdisho ku soo beegan.\nWaxaa la filayaa in todobaadkan in Muqdisho soo gaaro wafdi ka socda Golaha Nabadda iyo Amniga ee Midowga Afrika.\nWafdigan uu hoggaaminayo guddoomiyaha bishan November ee Golaha Nabadda iyo Amniga ee Midowga Afrika, iyaga kusoo aadan 8-10-ka November 2021-ka.\nWararka ayaa sheegaya in ay golaha la kulmidoonaan madaxda dowladda, dowlad goboleedyada iyo qeybaha kale ee bulshada oo ay ku jiraan bulshada rayidka ah.\nMartiqaad aay u direen ururka Bulshada Rayidka ah ayaa lagu sheegay in aay ka soo qeyb galaan shir ka dhici doona xarunta AMISOM ee ku taal xeyndaabka Xalane.\nLama oga waxa aay ka wada hadli doonaan, balse ma aha mid ka mid ah caadooyinka Diblomaasi in aay la shiraan ururo rayid ah.


Guddiga Beeraha ee Golaha Shacabka: Dalagyada Beeruhu waa ay Caafimaad Qabaan – Kalfadhi\nGuddiga Beeraha ee Golaha Shacabka: Dalagyada Beeruhu waa ay Caafimaad Qabaan\nDowladda Soomaaliya ayaa ka jawaabtay daraasad ay dhawaan soo saartay Jaamacad ku taala Waqooyiga Ireland oo ay ku sheegtay in sun laga helay qaar ka mid ah dalagyada ka soo go’a beeraha Soomaaliya.\nWar-saxaafadeed ay soo saartay Wasaaradda Beeraha Soomaaliya ayaa ku tilmaamay dalagyada Soomaaliya kuwo caafimaad qaba oo aan soo saaristooda loo adeegsan Kiimiko sun ah.\nWasiirka Wasaaradda Beeraha iyo Waraabka ee dowladda Federaalka Soomaaliya Xildhibaan Saciid Xuseen Ciid, ayaa kulan la qaatay guddiga Beeraha ee Golaha Shacabka ee Baarlamaanka.\nGuddiga iyo wasiirka ayaa ka wada hadlay Cilmi baaris la sheegay in ay sameeysay Jaamacada Queen’s University ee dalka Ireland, taas oo sheegtay in qaar kamid ah badarka kasoo gu’a dalka Soomaaliya laga helay sun, taas oo keeni karta in ay dadka cuna ay u dhintaan.\nGuddiga iyo wasaaradda ayaa sheegay in aan waxba ka jirin daraasada jaamacada isla markaana ay tahay been-abuur.\n“Waxaan guddiga iyo wasaaradu ay isku raceen in kor loo qaado mooralka iyo niyadda dadka ay u hayaan cuntadda wadaniga ah. Dhinaca farsamada iyo xiriirada ay wasaaradu ay hoggaamiso halka dhinaca Baarlamaankuna uu guddigu hogaamiyo ayaan isku raacnay”.\n“Annagoo is kaashaneyna ayaan waxaan ka wada howlgalli doonaa in khatartaasi laga hortago meelaha ay ka jirto, dadka sidii loo wacyi gellin lahaa, sidii qalabka keydka loo kordhin lahaa iyo dhinaca kale oo ah in dadka loogu baaqo in ay is-dejiyaan”, ayuu yiri wasiirka.\nCilada la sheegay ma lahan cuntadeena guddigana aad ayuu ula yaabay, waxaana isku raacnay annaga oo isku duuban in aan dhiirigellino cuntadeena ayuu halkiisa sii raaciyay.


Bandhig buugeed iyo Dhaqameed lagu qatabtay magaalada Malmo ee dalka Sweden(Masawiro)\nMalmo:-Waxaa magaalada Maalmo lagu soo bandhigay bandhig buugeed iyo dhaqameed ay iska kaashadeen shirka Scansom Publishers iyo Uruurka Hidde iyo Dhaqan. Bandhiga waxaa martigaliyey oo lagu dhigay xarunta ururka Hidde iyo Dhaqan oo ka mid ururrada ugu firircoon oo ka shaqeeya daryeelka iyo kaydinta hiddaha Dhaqanka Soomaaliyeed. Waa ururkii ugu horreeyey ee ku guulaystay booqashada boqorka dalka Sweden.\nBoqorka dalka iyo wafdi ballaaran oo uu hoggaaminayo ayaa soo booqday xarunta ururka bishii Febraayo, sannadkii 2011. Shirkadda Scansom waxay madasha ku soo bandhigtay kutub badan oo lagu qiyaasay in ka badan 160 muunadood oo kala duwan. Buugta goobta lagu soo bandhigay waxaa ka mid ahaa.\n– Buugta carruurta\n– Buugta suugaanta\n– Buuga ganacsiga\n– Buugta ka hadlaya arrimaha bulshada\n– Kutubta Diiniga iyo\n– Qaar kale\nMunaasabadu waxay ahayd Carwo buugeeddii afkeenna hooyo ee ugu horreeyey oo lagu dhigo magalada Maalmo. Munaasabada kulanka waxaa loo soo cammiray si wanaagsan. Waxaa ka soo qayb galay qalabka warbaahinta iyo wargeysyada ka soo baxa magaalada Maalmo. Bandhigga waxaa xariga ka jaray masuul ka tirsan gobolka iyo degmada oo qaabilsan arrimaha dhaqanka. Daniel oo ah madaxada gobolka ayaa si weyn u soo dhaweeyey tallaabadan wuxuuna ku tilmaamay inay tahay tallaabo wax- ku-oo ah oo isu soo dhaweynaysa labada mujtamac ee dalka ku wada nool. Waa tallaabo ka hortagaysa cunsuriyada iyo midab faquuqa dadka.\nQoraaga Maxamad Sh. Xasan ayaa markaas carruurtii abaalgud guddoonsiiyey buug kala duwan oo ay shirkadda Scansom daabcday. Wacdarihii goobta ka dhacay waxaa maanta Febraayo 5ta, 2012 lagu soo daabacay labada wargeys oo ka soo baxa magaalada iyo Gobolka Malmo oo la kala yiraahdo :\n– Syd Svenskan iyo\nQoraaga Maxamad Sh. Xasan ayaa markaas ka warbixiyey tirakoobka dalagga buugeed ee inoo soo go’ay 20kii sano ee ugu dambeeyey kuwaaso lagu qiyaasay 300-350 muunadood oo kala duwan. Gebagebadii iyo gunaanadkii ayaa waxaa bandhigga soo xiray guddoomiyaha ururka Warsame Yaasiin Cismaan, wuxuuna u mahadceliyey dhammaan shaqaalaha ururuka iyo jaalliyada Soomaaliyeed ee reer Maalmo oo bernaamajka qayb libaax ka qaatay.\nWixii faahfaahin la xiriir ururka: Hiddeiyodhaqan.se iyo shirkadda scansom.com.


Cajaladda: Faallooyinka Lacageed ee Wargeyska Wareegtada Wargalinta À La SEO\nRaadinta Mashiinka Raadinta waxay soo celineysaa duulimaadka, si aad ula socoto barnaamijka websaydhka. L'optimization site boggeynta bogga, barnaamijka, ficilada, ficilada iyo ficilada adoo ku dhajinaya l'aad ku dhiirigaliso iyo kuwa codka isticmaala. L'optimization feerka ficil référence faafinta daabacaadaha iyo maqal gareeyayaasha ku soo galo websaytka Web - ssl ras. Saameynta suuq-geynta suuq-geynta suuq-geynta Naqshadeynta SEO.\nJack Miller, oo ah macallin la yiraahdo de la réussite macmiilka Qaabdhismeed , sharaxaad ka bixi barnaamijka suuq-geynta oo ku saleysan hannaanka hannaanka waxqabadka codbixinta SEO iyo qadarinta.\nUjeedooyinka asaasiga ah\nXerada qaxootiga ee suuq geynta ah ee ku saleysan hannaanka xakameynta macallinimo ee ku saleysan laysku daro:\nLiisaska soo galayaasha L'échelle d'autorité de domeine dicto este de l'au déterminant de l'américan de l'américa de l'amério Muuqaalka dukumiintiga. Sidoo kale waxay ku qoslaan kireystayaasha liisaska ku xeeldheer. Lacagta suuq-geynta suuq-geynta waxay saameyn ku yeelaneysaa sarkaalka ku-meel-gaadhka ah ee ku-meel-gaadhka ah, si aad u ogaatid qadar-ku-celinta wixii ka dambeeyay.\nHorumarinta Dammaanadda Le Marketing Marketing waa in lala yimaadaa. Tusaale ahaan, l'unorporation d'un hebdomadaire iyo macaamiisha indhashareerka ah iyo dadwaynaha, qaybaha kala duwan\nNidaamka ka-qaybgalka Google oo ku saabsan dukumiinti ku saabsan raadinta codadka iyo cod bixiyeyaasha. Halkaan waxaad ka heleysaa dhaqdhaqaaqa dhaqdhaqaaqa dhaqdhaqaaqa, si aad u ogaato shabakada internetka iyo boggaga internetka..\nHadafyada la qabtey\nCe sont des facteurs waxay ku xiran tahay inay ka mid noqoto barnaamijka suuq geynta:\nWadahadalka dans les médias sociaux. Fikradaha ku salaysan ficil ahaan waxqabadka. Wakiilada, kala qaybiyaasha iyo faafaahinta daabacaadyada iyo faafaahin dheeraad ah oo ku saabsan maqaarka guud iyo weyn. Wixii macluumaad ah ee ku saabsan sheygaaga, ujeedo qarsoodi ah oo ku habboon oo lagu daro gogol gabal gabal gabal gabal gabal dhicin.\nQalabaynta dhismaha Lacagta suuq-geynta ee suuq-geynta oo loo yaqaan 'créer la marque d'une', oo la yiraahdo macaamiisha iyo kuwa macaamiisha ah iyo kuwa macaamiisha ah. Wixii dheeraad ah oo ku saabsan garsoore, oo ay ku jiraan ficilada dareenka jimicsiga, waxaa laga yaabaa in ay ka mid noqdaan kuwa dhaqdhaqaaqa.\nAqoonsiga muddada dheer Diiwaangelinta xarfaha ee xarumaha suuq-geynta oo la duubi karo oo ku saabsan suuq-geynta oo ah mid aad uwanaagsan. Macluumaadka dheeraadka ah ee loo yaqaan 'cette information', ayaa ah in la ogaado calaamadaha iyo calaamadaha maqaarka iyo dadweynaha.\nS'abstenir de vendre une action spécifique au dadweynaha. Au lieu de cela, oo ah kuwa ugu muhiimsan ee ay ka mid yihiin, iyo matxafka iyo astaamaha iyo assoore\nLuqadda xayeysiiska ah ee loo yaqaan 's', ayaa loo yaqaan 'email',\nEnvoyer de nombreux waxay u diraan emayl qashin ah. Wixii macluumaad ah oo ku saabsan sirta aad u aragto in aad u aragto spam. Qodobada ugu muhiimsan ee dhibcaha ah\nL'efficacité devrait être mesurable.\nKa dib marka la eego,\nGoogle wixii macluumaad ah e-mail. Wada-xaajoodka, suuq-geynta suuq-geynta suuq-geynta waa in lagu daro liiska wax-qabadka ku salaysan wax-qabadka ka-qayb-galka, oo ka mid ah hawlaha, si aad u yareeyn kartid doorashooyinka. Macaamiishu waxay ku salaysan yihiin barnaamijka lanbarka ah ee suuqgeynta suuq-geynta iyo waliba habka loo yaqaan


“Gobolka Awdal Khayrka Somaliland Ayaa Ka Bilaabma Wixii Dadka Kala Fogaynaayana Gobolka Meeli Ugama Banaana”. Wasiir Ku-xigeenka Waxbarashada Cali Xaamud. | Salaan Media\n“Gobolka Awdal Khayrka Somaliland Ayaa Ka Bilaabma Wixii Dadka Kala Fogaynaayana Gobolka Meeli Ugama Banaana”. Wasiir Ku-xigeenka Waxbarashada Cali Xaamud.\n(Sm-Hargaysa) Wasiir ku-xigeenka Waxbarashada Somaliland Cali Xaamuud Jibriil, ayaa arrin qadaf ah ku tilmaamay, hadalkii Guddoomiyaha Xisbiga Mucaaridka ah ee UCID Eng: Faysal Cali Waraabe ka sheegay Magaaladda Boorame, wuxuuna Wasiirku sheegay in aanay qaban shacabka rer Awdal dhawaaqa uu Gobolkooda la soo doontay. Sidaana wuxuu ku sheegay maruu caawa la soo xidhiidhay Shabakadda Wararka ee Somalilandtoday.com isagoo ku sugan Magaaladda Hargaysa. Ugu horeyn Mud: Cali Xaamud oo arrimhaas ka hadlaaya waxaa hadaladiisi kamid ahaa.\n“Waxaan doonaya inaan ka hadlo dhacdo laga yaabo inay masuuliyiin hore ka hadleen, taas oo aan anigu dhinac kale ka eegaayo, isla markaana aan jeclaystay inaan ummadda u cadeeyo . Arrintaasi waxay tahay hadalkii uu Saxaafadda uu soo mariyay Guddoomiyaha Xisbiga UCID, kaas oo wakhtiga uu Saxaafadda ku bahinaayay uu ku sugnaa Magaaladda Boorame ee xarunta Gobolka Awdal. Runtii anoo ixtiraamaya Guddoomiyaha waxaa haboonayd hadduu hadalkaasi ku jiray uurkiisa, in aanu safarka la sii galine uu Hargaysa ka sheego. Waayo gobolka Awdal khayrka Somaliland ayaa bilaabma, meelna ugama banaana wax dadka lagu kala fogaynaayo. Guddoomiyuhu wuxuu yidhi shir wadatashi Qaran ah ayaan qabanaya bisha June, kaas oo aan kala hadlay Saladiinta Gobolka Awdal sidii ay uga soo qayb gali lahayeen, waxaan halkan ka cadaynayaa hadaanu nahay siyaasiyiintii iyo masuuliyiintii Gobolka Awdal in aanan arrintaas waxba ka ogayn, mana garanaayo waxaa ku kalifay Guddoomiyaha UCID.”\nWasiirka oo hadalkiisa sii wata ayaa intaas ku daray. “Faysal waxaan ogaa isagoo Xisbi kamid ah Xisbiyada Qaranka madax ka ah, cida hawshan u igmatay runtii garan maayo, waayo dalku nidaam ayuu leeyahay, loo maro shuruucdiisa iyo cidii hunguri hayaba. Dalka Somaliland waa dimuquraadi waxaa loo ogolyahay Xisbigu inuu shiro, is abaabulo isla markaana rayigiisa cabiro, lakiin in Xisbi Shir beleed qabto sharciyadaas meel ay qaynuunka dalka kaga jirto maan arag anigu. Waxaan markale sheegayaa anoo xogogaal u ah Gobolka iyo guud ahaan Somaliland, in aanay ka jirin wax yaala aanay ahayn dhawaaqa Guddoomiyaha UCID.”\nWasiir ku-xigeenka Waxbarashada Somaliland ali Xaamud Jibriil, ayaanu waydiinay su’aal ahayd sababta uu hadalkaas u daba socdo mar haddii ay masuuliyiin dhawr ahi ka hadleen, wuxuuna ku jawabaay. “Masuuliyiin iga horeysay oo ka hadashay way jirtaa, lakiin waxaan anigu ummadda u cadaynayaa in aanu shirkaas uu ku baaqayn ahayn, wax ka jira Gobolka, isla markaana ciduu kalsooni kaga haystaa jirin. Sidoo kale wuxuu hadalkaygu daaran yahay sababta uu Guddoomiyaha UCID arrin qayral dastuuri ah ula doontay dhawaaqeeda Gobolka Awdal.”


Wararka Maanta: Sabti, Sept 29, 2012-Diyaarado laga leeyahay dalka Kenya oo duqeeyay Degmada Baardheere ee Gobolka Gedo iyo Khasaare ka dhashay\nDiyaaradaha duqeynta sameeyay ayaa waxay bartilmaameedsadeen goobo cayiman waxaana goobahaas ka mid ahaa goob ay ku noolaayeen dad shacab ah, iyadoo aan la ogeyn khasaaraha kale ee ka dhashay duqeyntan, marka laga reebo midka soo gaaray dadka shacabka ah.\n"Xogta ramsiga ah ee aan hayno waxay sheegaysaa in diyaaradaha Kenya ay duqeyn u geysteen maanta degmada Baardheere gaar ahaan halka loo yaqaan EDC-da, waxaana ku dhintay hal qof oo rayid ah, saddex kalena dhaawacyo ayaa kasoo gaaray," ayuu Col. Warfaa Sheekh Aadan oo ka mid ah saraakiisha dowladda ee ku sugan gobolka Gedo ku sheegay wareysi kooban oo uu siiyay VOA-da laanta afka Soomaaliga.\nGoobjoogayaal ku sugan degmada Baardheere ayaa saxaafadda u sheegay in dhowr jeer ay diyaaraduhu gantaalo la dhaceen dibadda magaalada, iyadoo xoogagga Al-shabaab ay rasaasta lidka diyaaradaha ku rideen diyaaradahaas, inkastoo aysan wax khasaare ah kasoo gaarin.\nXarakada Al-shabaab ayaan weli ka hadlin duqeynta ay maanta diyaaradaha Kenya u geysteen degmada Baardheere oo ka mid ah labada degmo ee ay gobolka Gedo kaga sugan yihiin iyo weliba khasaaraha kasoo gaartay.\nMa ahan markii ugu horreysay oo Al-shabaab ay duqeyso degmada Baadheere oo ah degmo ay Al-shabaab ku xooggan tahay marka la eego gobolka Gedo oo intiisa badan ay gacanta ku hayaan ciidamada dowladda iyo kuwa caawinaya ee Kenya iyo Itoobiya.


Home News Madaxweyne Axmed Madoobe oo magacaabay Gudoomiye Gobolka!!\nMadaxweyne Axmed Madoobe oo magacaabay Gudoomiye Gobolka!!\nMadaxweynaha mamaulka Jubaland, Axmed Maxamed Islaam (Axmed Madoobe) ayaa Gelinkii dambe ee Maanta oo Axad ah u Magacaabay Gudoomiye cusub Gobolka Jubada Dhexe.\nInta badan Degmooyinka Gobolka Jubada Dhexe waxaa maamulo Al-Shabaab, waxaana soconaya dhaq-dhaqaaq Ciidan oo ay wadaan Ciidamada Dowladda, kuwa Jubbaland iyo AMISOM oo ay ku doonayaan in ay ka saaraan Gacanta Al-Shabaab.\nWareegtada Magacaabista ah ee kasoo baxday madaxweynaha Maamulka Jubbaland ayaa Gudoomiyaha Cusub ee Gobolka Jubada Dhexe Haajir Bile Sugaal lagu faray in dajiyo qorshihii Al-Shabaab looga saari lahaa Gobolka.\nGudoomiyaha ayaa kusii shaqeyn doono Magaalada Kismaayo ee Xarunta Gobolka Jubada Hoose, maadaama Gobolka Jubada Dhexe ee loo Magacaabay ay heystaan Al-Shabaab.\nHorraanta Bisha Janaayo sanadka cusub 2019-ka ayuu sheegay Madaxweynaha Maamulka Jubbaland Axmed Madoobe in dhaq-dhaqaaqyada Ciidan ee socda lagu tagi doono Deegaanno dhowr ah oo gacantooda ka maqan.\nHogaaminaha Jubbaland ayaa kormeer ku tagay Xeryaha Ciidamada Jubada Hoose, saraakiisha Ciidamada Soomaalida iyo AMISOM waxa uu kala hadlay sidii looga miro dhalin lahaa Duulaankooda.\nAxmed Maxamed Islaama Madaxweynaha Maamulka Jubbaland ayaa maanta sidoo kale la kulmay Saraakiisha Ciidamada Nabadsugidda Jubbaland oo uu kala hadlay in ay isku diyaariyaan ku shaqeynta Deegaanada ay qorsheynayaan in ay ka qabsadaan Al-Shabaab sida uu hadalka u dhigay.\nHalkaan ka aqriso Wareegtada Magacaabista Gudomiyaha Cusub ee Jubada Dhexe.


Sida al-Shabaab uga faa’iido rabshadaha iyo qalalaaska\nWeerarrada uu ururka nabad-diidka ah ee al-Shabaab la beegsado magaala madaxda Muqdisho lagsa billaabo xilligii ururkaas dilaaga ah laga saaray Muqdisho, waxay dhaliyeen dhimasho iyo dhaawac baahsan iyadoo inta badan dhibbaneyaasha qaraxyadaas ay yihiin shacabka masaakiinta ah.\nDhimashada iyo dhaawaca ka dhasha qaraxyada ka sokow, waxaa jira bur bur hantiyeed oo uu sababo weerar walba oo laga fuliyo magaalada Muqdisho. Weerarradan ayaa intooda badan lala beegsadaa xarumo ganacsi oo isugu jira hoteello, makhaayado iyo meelo kale, kuwaasoo ku burbura awoodda qaraxa ee weerarrada aan kala sooca laheyn. Mararka qaar wuxuu burbur kaas la mid ah sidoo kale gaaraa dhismeyaal ay leeyihiin dad rayid ah.\nDhanka kale waxay weerarradu saameyn xoog leh ku yeesheen dhaqdhaqaaqyadii dadweynaha iyo habsami u socodkii ganacsiga. Dad badan oo ganacsato ah ayaa guryahooda ku sugan, iyagoo walaac ka qaba inay waxyeello ka soo gaarto weerarrada sida micne darrada ururka al-Shabaab ula beegsado xarumaha ganacsiyadooda.\nUjeeddada ururka dilaaga ah ee al-Shabaab ayaa ah in haba yaraatee ummadda Soomaaliyeed aysan gaarin horumar, aysan helinna nabad waarta si noloshooda u horumarto. Ururku wuxuu ujeedaa oo keliya in dalkeenna ay ka socdaan dagaallo aan dabo dhammaad laheyn, wuxuuna faa’iido weyn ku haystaa in rabshado joogto ah ay ka jiraan dalka.\nXorriyo 2 Views : 247\nXorriyo 1 Views : 10407


MAXAA KA JIRA AXMED KALAAY OO LA YIRI GABADHIISA AYUU KUFSADAY? "SPECIAL INVESTIGATION"\nOn 1/3/2016 (IST)\nDhowrkii sanno ee ugu dambeysay waxaa baraha internetka ku soo batay shabakado,baraha Social media ee Facebook,whatiapp iyo youtube,iyadoo inta badan loo isticmaalo wanaag iyo horumar,laakiin ay jiraan dad aad u tira yar oo lagu tilmaami karo in ay yihiin mooriyaantii isbaarada u taalay Somalia oo iminka u soo wareegay ISBAARO ELECTRONIC,maalin walba waxaa la arkaa waxyaabo dhaqanka suuban ee Islaamka iyo anshaxa Somalida ka fog oo intii xishoodkii laga tegay loo laabtay waxyaabo dhaqanka Somalida aan lagu aqoon ah in Hooyo,walaalo iyo dumar lagu fadeexeeyo Internetka,si dagaal aar gudsi ah loo sameeyo.\nBilowgii sanadkan 2016 waxaa baraha FACEBOOK iyo YOUTUBE lagu arkay,arimo runtii aad looga xishoodo,waxaa VIDEO laga soo duubay gabar yar oo indha shareer u xiray si wejigeeda aan loo arkin oo leh,waxaa i KUFSADAY aabahay!.\nShaqsiga lagu eeday arintan foosha xun waa milkiilaha shabakada DAYNIILECOM.COM Mr AXMED CALI KALAAY oo ah kuwii ugu horeeyay ee Somalida markii INTERNETKA bilowday,waa website nooca loo yaqaan TABLOID oo aan qorin waxyaabo tayo leh.\nHadaba arimahan yaa ka dambeeyay? runtii waxaa jiray dagaal u dhexeeya Mr KALAAY iyo shaqsi kale oo magaciisa la yiraahdo ABDIHAKIIN OSMAN NUUR oo ku nool magaalada MINNESOTA ee wadanka Mareykanka.\nDagaalka waxaa suura geliyay in uu qarxo shaqsiga magaciisa la yiraahdo ABDIFITAH AHMED "AAM" oo ah shaqsiga leh isla markaana soo geliyay VIDIYOWGA shabakada XOGTAMEDIA.COM\nAAM waa shaqsi aad looga yaqaan warbaahinta wuxuu ka diiwaan gashan yahay shabakadiisa magaalada BORAMA ee SOMALIA,iminka wuxuu u soo wareegay GALMUDUG,isagoo mar walba isticmaala labada EMAIL xogtacom@gmail.com iyo abdifitahaam@hotmail.com iyo barta YOUTUBE oo uu ku leeyahay ACCOUNT.\nTusaale ahaan ku qor GOOGLE emailka abdifitahaam@hotmail.com ka dibna eeg waxa soo baxa,waa shaqsi waqti aad u dheer ku shaqeysan jiray arimo noocan ah.\nShaqsiga kale ee dagaalka kulul ay isku hayaan AXMED ALI KALAAY waa ABDIHAKIIM OSMAN NUUR oo hore aan u soo sheegnay eeg sawiradiisa oo kala ah kuwa caadi ah iyo kan uu barta DAYNIILE soo dhigay tafatiraha.\nKuwa caadiga ah ee ku jira barta FACEBOOK ee ABDIHAKIM OSMAN NUUR:\nSawirada la soo geliyay shabakada DAYNIILECOM.COM oo ah kuwa PHOTOSHOP loo isticmaalay:\nTabcan dagaalka u dhexeeya shaqsiyadan wuxuu ahaa mid aad u dheer,aqri qoraalada hoose ee lagu daabacay shabakada DAYNIILE:\nMUUQAALKA gabadha la yiri waa 16 jir oo aabaheed kufsaday maxaa ka jira? baaritaan dheer markii aan sameynay,inagoo isticmaaleyna tiknoolijoyada casriga ah waxaan soo ogaanay 100% in ay BEEN tahay oo waxba ka jirin!.\nTusaale ahaan sheekadan ma ahan mid cusub,shabakada XOGTAMEDIA waxay soo qortay bishii DECEMBER 20keeda 2015 in AXMED CALI KALAAY uu hooyadii kufsaday!, tabcan VIDEO lama socda oo waxay waayeen QOF waayeel ah inta lacag yar la siiyo tiraahda WIILKEYGAA i kufsaday.\nQaladka ugu weyn ee ay sameeyeen dadka ka soo duubay VIDIYOWGA waa iyagoo ku yiri "HADALKA MUHIIMKA AH KU SOO CEL-CELI" luqadda Ingiriiska waxaa lagu yiraahdaa Repetition,kaasoo lagu doonayo in aqristaha,daawadaha ama dhegeystaha ay si fiican u arkaan ama u maqalaan waxa ay doonayaan in laga dhaadhiciyo:\nTUSAALE: gabarta VIDIYOWGA laga duubay waxay tiri oo ay ku soo cel-celisay - DAYNIILE iyo AXMED SHEEKH ALI KALAAY,taasoo loo sheegay in ay tiraahdo marar badan,waxaa kale oo loo sheegay jawaabta ay daawadayaasha is weydiinayaan oo ah "MAY U TAGTO BILEYSKA MASAR" waxay tiri wadankaan DOWLAD ma leh,waxay leedahay MASAR hadii lagu KUFSADO cid wax ka qabaneysa ma leh,ugu dambeyn waxaa loo sheegay in ay OOHIN iska keento si dadka daawada ay u rumeystaan.\nSi fiican u dhegeyso 58 seconds markii uu marayo VIDIYOWGA,waxay iloowday magaca AXMED SHEEKH CALI KALAAY.\nGabadhan weligeed SWEDEN ma tegin,caruurta Somaliyeed ee ku dhalatay ama ku kortay wadanka SWEDEN qaab u gooni ah oo ay u hadlaan ayaa jirta,waxay dhowr jeer isticmaashay luqadda Ingiriiska,sida SO MANY TIMES,PLEASE oo ay ku soo cel-celisay.\nBaaritaanka waxaan ku soo af jaray in dagaal uu dhex maray shaqsiyadaha aan kor ku soo xusnay,sida keliya ee laysaga aarsan karo ay ka dhigeen in HOOYO iyo GABADHIISA ayuu xoogay ay dhinac ka yiraahdaan,dhanka kalena waa KHANIIS oo GAAL ah uu yiraahdo,saa horay u soo sheegnay waa ISBAARADA INTERNETKA oo dagaal isku qaaday.\nLaakiin waxaa xaqiiq ah in AXMED SHEEKH CALI KALAAY arimaha laga sheegay aan sal iyo raad lahayn.\nVIDEO cusub oo ay soo duubtay gabadhii tiri aabahay ayaa i KUFSADAY oo iminka leh DAROOGA ayaa la i siiyey ee waa BEEN waxba kama jiraan!


Tabaha safarka raqiiska ah ee ay tahay inaan tixgalino | Safarka Absolut\nTilmaamaha safarka raqiiska ah\nMararka qaarkood waxaan go'aansanaa inaanan safrin sababo dhaqaale awgood. Waxaan marwalba u maleyneynaa inay noqon doonto qarash xad dhaaf ah. In kasta oo aysan ahayn inay sidan ahaato, haddii aan qaadno tallaabooyin gaar ah. Qiyaasaha qaarkood ee ku yimaada qaabka tilmaamaha safarka jaban. Maxaa yeelay marwalba waxaa jira xalal aan wax u dhimeynin jeebkeena.\nHaa, waxay umuuqataa xoogaa wax aan macquul aheyn, laakiin maanta waxaad ogaan doontaa sida talaabooyinka yar yar, aad u keydin karto wax kabadan inta aad u maleyneyso. Sidan oo kale, qofna iyo waxna kama qaadi karaan dhalanteedkaaga safarkaas oo aad muddo ka fikiri jirtay. Waa waqtigii u bax si aad ugu raaxaysato adigoon ka baqayn dhaqaalaha. Diyaar ayaad tahay ?.\n1 Meelaha ugu raqiisan\n2 Talooyin ku saabsan safarka raqiiska ah, iibsashada tigidhada\n3 Sida loo badbaadiyo qolka iyo guddiga\n4 Ku keydso gaadiidka meesha aad u socoto\n5 Lacag samee intaad fasax ku jirto?\nMeelaha ugu raqiisan\nHaddii sheygaagu runti safrayo, wax la mid ahi ma jiraan ma raadinayo meel cayiman. Kaxayso magaalooyin fog fog ama dalal, laakiin intaas ka caajisi maayaan. Waxaad hubtaa inaad soo ogaatay dhagaxyo run ah, xitaa haddii aysan had iyo jeer ka muuqan daboolida meelaha ugu muhiimsan. Kuwii labaad sidoo kale aad ayey muhiim u yihiin oo sidaas oo kale, si loo kobciyo koritaankooda, tikidhadu way yara jaban yihiin marka loo eego meelaha kale ee dalxiiska u dalxiis tago Waxay noqon doontaa labo mid mid, maxaa yeelay dhinac waxaad keydin doontaa lacag aad u badan dhanka kalena, waxaad ogaan doontaa meel cusub oo hubaal ka mid aheyn mudnaantaada.\nTalooyin ku saabsan safarka raqiiska ah, iibsashada tigidhada\nMaaddaama aynaan dan ka lahayn meesha loo socdo, tallaabada xigta waa in la fiiriyo tikidhada. Shaki la'aan, furaha ayaa kujira raadi dalabyo. Haddii aadan heli karin, xusuusnow in habeennimada Talaadada ay tahay ikhtiyaarkaaga ugu fiican. Waa maalin ay sida caadiga ah ka helaan tikidho aad u jaban. Had iyo jeer waa muhiim in la isbarbardhigo qiimaha iyada oo ay ugu mahadcelinayaan kuwa kala duwan matoorada raadinta duulimaadka. Qodob kale oo maskaxda lagu hayo waa in safarada tooska ahi badanaa qaali yihiin. Taasi waa sababta haddii aad duuli doontid, aad mar walba sameyn karto joogsiyo kala duwan. Haa, waxay u noqon kartaa dhib dad badan laakiin keyd u ah kuwa kale.\nHa eegin bixitaanka garoonka diyaaradaha ama saldhigga kuugu dhow magaaladaada. Waxaa laga yaabaa in yar oo ka sii fog, waxay kuu oggolaaneysaa inaad ku keydiso qiimaha tigidhka. Waxay tagaysaa iyada oo aan la sheegin in ay ugu fiican tahay in la safro toddobaadki oo laga fogaado labada usbuuc dhammaadka iyo xilliga sare ee fasaxyada xagaaga ama maalmaha kale ee loogu talagalay sannadka. Waxaa laga yaabaa inay kugu dhacday in markii aan bilowno inaan isbarbar dhigno qiimaha tikidhada, mararka qaarkood iyo daqiiqado gudahood inay kor ugu kacdo sida xumbo oo kale. Ha welwelin, waxa ugu fiican ee aad sameyn kartid si aad uga hortagto tan waa inaad ka tirtirto kumbuyuutarka kombuyuutarkaaga.\nSida loo badbaadiyo qolka iyo guddiga\nShaki la'aan, hoyga waa mid kale oo ka mid ah qodobbada ay tahay inaan ka xirno intaanan bixin. Waxaa jira ikhtiyaarro badan oo internetku na siiyo, laakiin markale, waxaan sameyn doonnaa isbarbardhig. Waxaan isku dayi doonaa inaan ku kalsoonaanno makiinadaha raadinta iyo xulashooyinka ay nooga tagayaan. Haddii aad weli ku jirto miisaaniyaddaada, marwalba waxaa jira waxyaabo kale oo lagu beddeli karo. Waxa ugu fiican ayaa ah dooro magaalooyinka ku hareeraysan oo ha galin magaalooyinka waaweyn ee had iyo jeer qiimaha ugu dambeeya qaali ka dhiga. Waa inaad naftaada u sheegtaa haddii taariikhaha safarkaaga, ay jirto dhacdo muhiim ah maxaa yeelay shaki la'aan, baahida qolalka ayaa sii weynaan doonta.\nMaanta waxaa jira dalabyo badan oo aan ku haysanno hoteelo, iyada oo aan loo baahnayn hudheelo xiddigo badan leh. Sidoo kale waa mid aad moodada fadhiga sariirta, taas oo ku saabsan dadka kaa fura albaabada gurigooda isla mar ahaantaana aad kireysan karto fadhigooda. Si la mid ah isweydaarsiga fadhiga, sidoo kale waxaa jira is dhaafsi guryo ah. In kasta oo ay xaaladdan tahay, haddana way yaraan kartaa. Cunnada sidoo kale waxaan ku keydin karnaa lacag aad u badan, laakiin waxa ugu fiican ayaa ah in la doorto meelaha lagu iibiyo cuntada degdegga ah ama meelaha ugu caansan, oo aad ka heli doontid haddii aad weydiiso dadka aagga. Dabcan, cuntada waad ka qaadan kartaa guriga haddii aad waqti ku qaadaneyso garoonka diyaaradaha ama saldhigyo kala duwan. Kheyraad kale oo la keydin karo ayaa ah in laga iibsado dukaamada waaweyn oo had iyo jeer leh xulashooyin lagu qaboojiyo cayayaanka.\nKu keydso gaadiidka meesha aad u socoto\nMarka aan tagno goobta nasashada, waxaan sidoo kale dooneynaa inaan ka faa'iideysano oo aan aragno geesaha oo dhan. Laakiin tan awgeed, waxaan u baahan doonnaa habka gaadiidka. Xaaladdan oo kale, waa inaan ka fikirnaa maalmaha aan halkaas joogi doonno. Haddii ay ku filan yihiin, waxa ugu habboon ayaa ah in la siiyo kaar. Waxaa jira meelo badan oo leh oo dabcan, waxaad uga gudbi kartaa hal meel meel kale qiimo aad u jaban. Waxaa laga yaabaa inaad taqaanno Kaarka Metro, ama Kaarka Magaalada. Kaliya waa inaad ka heshaa midka meesha aad u socoto oo aad sameyso, had iyo jeer horayba.\nHaddii aad maalmo yar ka baxdo, marwalba waad awoodaa ku raaxayso gunnooyinka ama wadaag baabuur iyo xitaa kiro baaskiil. Habka ugu fiican ee lagu tagi karo indho indheynta iyo jimicsi yar isla waqti isku mid ah. Dabcan, waxaas oo dhan waxay ku xirnaan doonaan meesha loo doortay inay ku qaataan fasaxaaga. Waxa ugu muhiimsan oo dhan waa in si fiican loo hubiyo bogagga dalxiiska ee magaalada ama waddanka gaar ahaan sidaas darteed, la ogaado waxa aan wajihi doonno iyo waxa ay yihiin xaaladeedu.\nLacag samee intaad fasax ku jirto?\nHaa, waa qorshe umuuqda inuu si hufan u shaqeynayo. Dabcan, shaki la'aan, mar dambe looma magacaabi karo fasax habboon. Weli, had iyo jeer waa hab ku habboon in lagu tago meesha aan u socono, laakiin aan kharash badan lagu bixin. Hadaanay ahayn cakis. Waxaan awood u yeelan doonnaa inaan la soo noqonno anagoo jeebbada ka buuxsanay sidaan filayno. Dhinac, waad awoodaa macallin ama turjumaan noqo haddii aad aadeyso waddan shisheeye oo aad u leedahay karti u leh. Waxaad sidoo kale ku iibin kartaa sawirrada safarkaaga khadka tooska ah. Ma ahan wax sahlan maxaa yeelay waxaa jira tartan badan laakiin marwalba waxay noqon kartaa bilow. Intaas waxaa sii dheer, waxaad ka heli kartaa wax sida ka shaqeynta meelaha lagu caweeyo ama kormeeraha. Fikradaha waa kuwo aan dhamaad laheyn oo xoogaa nasiib ah, waxaan xaqiiqdii gaari doonnaa ujeedkeena. Tilmaamahee ku saabsan safarka raqiiska ah ee aad badanaa isticmaasho?\nWadada buuxda ee maqaalka: Safarka Absolut » Tilmaamaha safarka raqiiska ah\nMaxaa lagu arkaa Verona


Friday November 24, 2017 - 19:42:47 in Wararka by Super Admin\nKhasaara lixaad leh ayaa ka dhashay weerar dhiig badan ku daatay oo lagu qaaday Masjid kuyaal waqooyiga gobolka Saynaa ee dalka Masar.\nSawirka Masjidka weerarku ka dhacay ee gobolka Saynaa\nWararka ka imaanaya Masar ayaa sheegaya in ugu yaraan 235 qof shacab ah ay ku dhinteen weerar qaraxyo barbar socdeen oo kooxo hubeysan ay ka geysteen tuulo ku dhow Magaalada Alcariish ee xarunta u ah gobolka Saynaa.\nSaraakiil katirsan dowladda dabadhilifka Masar ayaa sheegay in ugu yaraan sedax qarax lala helay gudaha Masjid dad suufi ah ku cibaadeysanayeen waxaana qaraxyada xigay weerar toos ah oo ay fuliyeen rag hubeysan.\nWakaaladda wararka Faransiiska oo soo xiganaysa dad goob joogayaal ah ayaa sheegtay in rag tiradooda lagu qiyaasay 40 dagaalyahan ay rasaas huwiyeen gaadiid ay dad masaafur ah la socdeen oo marayay waddo ku dhow Masjidka taas oo sare uqaadday khasaaraha dhimashada.\nShabakadda Rasad ee laga leeyahay dalka Masar waxay sheegtay in kooxaha weerarka geystay ay rasaas ladhaceen gaadiid ambalaas ah oo dhaawacyo ka daad gureynayay goobta arrintaas oo xaaladda sii adkeysay, wararka ayaa intaasi ku daraya in dadka weerarka ku dhintay ay kamid yihiin ciidamo katirsan dowladda Masar sida ay faafisay wakaaladda AFP.\nMasjidka weerarka lagu qaaday waxaa gacanta ku heysa dariiqada suufiyada gaar ahaan garabka lagu magacaabo Aljariiriyah oo ku badan gobollo katirsan wadanka Masar, sarakiisha caafimaadka waxay sheegayaan in dadka dhaawacmay oo ka badan 135 qof qaarkood xaaladoodu ay aad uliidato.\nHoggaamiyaha Masar Cabdi Fataax Alsiisi ayaa weerarkan ku eedeeyay wax uu ugu yeeray Argagaxiso oo uu ula jeedo xoogaga islaamiga ah ee dagaalka uga jira gobolka Saynaa kuwaas oo horay dariiqada suufiyada ugu eedeeyay in ay garab siiyaan nidaamka Masar.\nSawirro lagu faafiyay baraha Bulshada ayaa muujinaya dhiig dhax gubanaya gudaha Masjidka weerarku ka dhacay iyo meydad goobta daadsan.\nFalkan dadka badan ku dhinteen ayaa ku cusub wadanka Masar, weerarada lagu qaado Masaajidda ay muslimiintu ku cibaadeystaan ayaa sanadadii lasoo dhaafay ka dhacayay wadamo ay kamid yihiin Nigeria,Afghanistan iyo Ciraaq.\nillaa iyo hadda majirto cid sheegatay Mas'uuliyadda weerarkan, qaar kamid ah taageerayaasha xoogaga jihaadiga ah ayaa Nidaamka Masar ku eedeeyay in weerarkan uu mas'uul ka yahay si uu indhaha caalamka ugusoo jeediyo kooxaha ka dagaallama gobolka Saynaa.


Kumuuahaa Captain, Allan Gibb?ama (GIIB).\nTuesday July 06, 2021 - 09:29:50 in Articles by Hadhwanaag News\nQ.2aadBy Cabdiraxmaan Fadli WAAustralia\nIntii u shaqada ciidamada ku jirey waxaa lagu abaal-mariyey tiro billado ah oo ay ugu waaweynaayeen kuwa magaciisa lagu lifaaqey sida DSO iyo DCM . Billadahan waxaa uu muteystey muddadii u dhaxaysay 1901ilaa 1920 oo uu ku foogganaa dagaaladii daraawiishta iyo shaqooyinkiishacbigii maxmiyadda hoos imaanayey ee maammulka siiba togdheer iyo burco.\nTaariikhdaGiibwaxaa ka mid ah inuu lasoo shaqeeyey ciidankii loo yaqaanney (king’s African Rifles)ama KAR qaybtooda Somaliland ee loo yaqaanney6 KARSomaliland.\nMarka lasoo gaadhey ,March 1914ayaa maammulkii ingiriisku go-aansadey in la sameeyo ciidamadii loo yaqaanneyCamel Corps-kawaxaana madax looga dhigeyRichard Corfield, haddaba markan ayaa GIIB laga dhigayku xigeenkaCorfieldoo isagu sababsan doona gacantadaraawiishta.\nDhammaan arrimahani waxay muujinayaan inuu daraawiishta dagaalkooda ku falnaa, waxaa kaloo taariikhdu xuseysaa markii Wadaadkii daraawiishta loo dhammeynayeyinuu maamulka sare ee ciidamadiiTALEEX qabsadey uu ka mid ahaa.\nWaxaa taariikdu xuseysaa in waqtiyadii uu joogay Somaliland uu qayb ka mid ah ahaa (district commissioner of Burao)ama masuulkamagaaladaas iyo deegaanada ku xeeran wax laga weyddiiyo.\n2.Maxaa Giib iyo shacbigii togdheer siiba beesha dishey isku qabteen, sideese loo dilay?\nMarkeynu arrimaha sidan uga hadleynno ee magacyada qabaa-ilkaafka ku dhufaneynnouma jeedno in aynu cid buun-buunninoxaasha,ilaahay ayaanu ka magan-galley in arrimahan caadifad qabiil nagu ijbaarto.\nLaakiin waa xaqiiq biyo kama dhibcaan ah oo taariikhaha afka la isugu gudbiyo ee (Odey kasoo gaadh) ahiyo weliba buugaagtii ay qoreen dadkii arrinta waqtigeeda joogey sida qorayaashii reer yurub iyo xataa kuwii carbeed oo somalida iyo qabaailkeeda iyo dhaqankooda aad wax uga qorey oo xataa ilaa maanta laga helayo LIBRAR-yada caalamka in badan oo ka mid ah.\nCaptain,Allan Gibboo loo aqoon ogyahay GIIBmarkii dawladda ingiriisku meel ku hubsatey dagaalkii ay kula jirtey wadaadkii Ina Cabdille Xasan iyo Daraawiishtiisiiayaa mar kale loo magacaabay shaqadiisii hore ee uu maxmiyadda ugu qaabbilsanaa taasoo ahayd inuu ka shaqeeyo arrimaha shacabka ama (Civil Duties).\nHaddaba horraantii 1920 waxaa la siiyey waajibaad ah inuu dadka shacabka ka qaado cashuursi loogu hor mariyoarrimaha bulshada sida iskuullada iyo caafimaadka iwm ( Waa sida ku qoran qoraallada laga soo turjumay maqaalkan).\nCashuurtanboqortooyadii ingiriiska iyo waalligeediiBurcokusoo rogay dadkiiwaa la bilaabeylaakiin may ku farxin dadkii maxmiyadda ingiriiska hoos joogey weliba reer Burco.\nWaayo wax fikrad ah kamay haysan in xoolahooda iyo hantidooda takhsiir la saaro oo dad kaleqaataan. Maanta qof kasta oo nool qarniga 21aad wuu fahmayaa in cashuurtu ay tahay wax faa,iido u leh shacabka oo dantooda lagaga shaqeeyo laakiin dadkii waqtigaa noolaa ee reer burco wey ku adkaatey arrintaasi iney fahmaan.\nLa soco qaybta 3aad ……………


Xeebta Soomaaliyeed (1960) - Wikipedia\nXeebta Soomaaliyeed (1960)\nDawladii Somaliland ee 1960 (Af-Ingiriis: State of Somaliland) waxay ahayd dawlad da' yar oo jirtay 5 maalmood. Waxayna xuriyada ka qaadaday boqortooyadii Ingiriiska taariikhdu markay ahayd 1960, 26 Juun. Shan maalmood ka dib waxay la midawday Mustamaradii Talyaaniga. Laakiin nasiib daro midawgaasi muu shaqayn sabo badan awgeed. Maantana waxay tahay Jamhuuriyada Somaliland. 1991, 18 May Waxay ka noqotay midawgii hungoobay ee 1960 1dii Juulaay. Ilaa hada wax aqoonsi ah kamay helin beesha caalamka, inkasta oo ay caalamku ogyihiin inaanay shaqo isku lahayn Dawlada Fadaraalka Soomaaliya.\nDawladii Xeebta Soomaaliyeed(1960)\nState of Somali Coast\nRaysal WasaareMaxamed Xaaji Ibraahim Cigaal\n- Raacday Koonfur\nWaxaa laga keenay "https://so.wikipedia.org/w/index.php?title=Xeebta_Soomaaliyeed_(1960)&oldid=197585"\nLast edited on 8 Diseembar 2019, at 01:42


Horumarka ka socda Muqdisho oo noqday caqabad nololeed. (Warbixin) - Caasimada Online\nHome Warar Horumarka ka socda Muqdisho oo noqday caqabad nololeed. (Warbixin)\nHorumarka ka socda Muqdisho oo noqday caqabad nololeed. (Warbixin)\nKadib sanad deganaasho iyo bidhaan nabadeed ah, Muqdisho waxa ay iminka arkeysaa dib u dhis baaxad weyn iyo “Ninkii guri lahow taajir”.\nHase yeeshee, wax kasta oo dhaca waxa ay lee yihiin cirib dambeed, sammaan iyo xummaan midey doontaba ha ahaatee.\nHorumarka iyo dib u dhiska Muqdisho ka socdana, waxa uu caqabad nololeed ku noqday dad badan oo magaalada degan, balse dan yar ah.\nAyaga oo u ciil qaba inay hantidooda dhuleed ka taajiraan, ayaa dadka leh guryaha ku yaalla caasimada, waxa ay kumanaan qof oo aan iska bixin karin qiimaha sare ee guryaha ay ku qasbayaan inay ka baxaan guryahooda.\nTaa beddelkeeda, waxaa guryaha laga saaro kuwa aan lacagta badan heysan ee qiimaha yar ku deganaa laga iibinayaa kuwa jeebku u weyn yahay ama laga kireynayaa. Taasi kumanaan qof ayay guryo la’aan dhigtay oo xeryaha qaxootiga isku shubay.\nGudaha Muqdisho, qiimihii iyo kirada ayaa laba jibaarmay, sanaddi u dmabeysay.\nGurigii lagu iibin jiray 50 kun oo dollar inti u dhaxeysay 2006 illaa 2011, waxa uu gaaray 100 kun sanadkan 2012 ee dhammaadka ah. Qiimahaasi waxaa la filayaa inuu sii kordho 2013.\n“Sanad iyo bar ka hor waxaa macquul ahayd inaan bishii iibiyo wax aan ka badneyn 3 guri, laakin iminka maalin kasta ayaan guri iibiyaa” waxaa sidaas Caasimada Online ku yiri Cabdi Xasan Axmed oo ah dalaal guryaha iibiya.\nWaxaa sidoo kale laba laabmay kirada guryaha. Villadii (Dhisme 5 ama 4 qol ah), nooca dhowaanahan la dhisay, oo lagu kireyn jiray ugu badnaan 200 oo dollar, iminka waa 500 oo dollar bishii.\nDhismooyinka ku dhow Garoonka Diyaradaha Aden Caddey, qiimaha intaasi aad ayuu uga sii badan yahay.\nGoobaha sidoo kale qaaliga ah, waxaa ka mid ah guryaga ku dhow waddada Makka Almukaramah, oo ay ku yaalaan hoteelo iyo meelo laga dakuumeysto oo qurux badan.\n“Tani waxa ay caqabad ku tahay Dowladda, xitaa qaxootiga jooga magaalada waa halis xagga amniga ah” ayuu yiri Cabdixakiim Guuleed oo ah guddoomiye ku xigeenka Guddiga Maareynta Musiibooyinka Somalia.\nSheekooyinka muragada leh waxaa ka mid ah “Ku dul beeca”. Dadka lacagta heysta ayaa sameynaya ficillo aan la mahdin. Waxa ay u tagayaan milkiilayaasha guryaha ayaga oo u sheegaya inay siin doonaan lacag laba jibaar ama saddex jibaar ah, haddii qofka guriga degan ay uga saaraan.\nKumanaan qof ayaa sidaasi looga saaray guriyihii ay deganaayeen oo iminka ku nool xero qaxooti, waayo guri kuma kireysan karaan boqolaal dollar, xilli noloshiiba aysan meel saarneyn.\nLama filayo in xaalkan uu soo wanaagsanaado. Sida xaalka iminka uu ku socdo, Muqdisho waxaa nolosheeda ku hari doona kaliya qofkii guri leh, ama mid taajir ah oo lacag badan heysta.\nWareysiyada iyo xogta warbixintan waxaa soo ururiyay Weriyaha Caasimada Online ee Muqdisho, waxaana qoray Tifaftiraha Caasimada Online Axmed Cali Sheikh.


Shabelle Media Network – Saraakiisha Dowladda oo sheegay inay qaadeen Jidgooyin yaallay Sh/hoose\nSaraakiisha Dowladda oo sheegay inay qaadeen Jidgooyin yaallay Sh/hoose\nAfgooye: (Sh.M.Network) — Saraakiisha Ciidamada Dowladda Soomaaliya ayaa waxa ay sheegeen in la qaaday Isbaarooyin yaallay gobolka Sh/hoose, iyagoo dhinaca kale sheegay in Ciidamada ay amar u qabaan inay toogtaan Askari waliba oo dhibaateynaya shacabka Soomaaliyeed. Taliyaha Guutada Lixaad ee Ciidamada Militariga Soomaaliyeed Jeneral Ibraahim Yaroow oo la hadlay Idaacadda Shabelle ayaa waxa uu sheegay in wax badan ay ka qabteen Jidgooyooyinkii yaallay deegaannada gobolka Sh/hoose.\nTaliyaha ayaa waxa uu tilmaamay in ciddii lagu arkaa iyadoo ay u taallo Isbaaro lagu dhibaateynayo shacabka Soomaaliyeed, ay Ciidamada Xoogga u dul qaadan doonin, islamarkaana cidii lagu arkaa lagu xakumi doono dil doogasho ah.\nTaliyaha ayaa waxa uu ka hadlay Cabashooyinka kasoo yeeraya dadka ku dhaqan gobolka Sh/hoose, isagoo xusay in dadkaasi ay yihiin kuwa la shaqeeya Xarakada Al Shabaab, kana soo horjeeda la wareegitaanka Ciidamada dowladda ee gobolka Sh/hoose, wuxuuna carabka ku dhuftay in Ciidamada ay qaataan Mushaarkooda islamarkaana aysan jirin dhac lagula dhaqaaqo dadka shacabka ah. Maalmihii dambe ayaa waxaa isa soo tarayay cabashada kasoo yeeraysa dadka ku sugan deegaannada gobolka Sh/hoose, iyagoo ka cabanayay dhibaatooyinka ay sheegaan inay kala kulmaan Kooxo ku labisan dareeska Ciidanka Dowladda Soomaaliya.


Telefishanka Al-jazeera Oo Warbixin Ka Diyaariyay Qaxoontiga Kusoo Qulqulaya Somaliland - Somaliland Post\nHome News Telefishanka Al-jazeera Oo Warbixin Ka Diyaariyay Qaxoontiga Kusoo Qulqulaya Somaliland\nTelefishanka Al-jazeera Oo Warbixin Ka Diyaariyay Qaxoontiga Kusoo Qulqulaya Somaliland\nSanca, (SLpost)- Dagaalka culus ee u dhexeeya xoogaga isbahaysiga iyo fallaagada shiicada ee Yemen ayaa ku qasbay kumanaan qof in ay cagaha wax ka dayaan oo ay nafta kula cararaan doonyaha u shiraacanaya Geeska Afrika.\nWarbixinta Al-jazeera kaga hadashay dadkaasi ka soo qaxaya dagaalada ayaa waxa ay kaga warrantay in ay qaybo ka mid ahi ka soo degeen dekeda Berbera, halkaasi oo ay ka heleen gabood ay kaga badbaadaan weerarada cirka ee Sucuudigu hoggaaminayo.\nMaareeyaha Dekedda Berbera Eng. Cali Cumar Maxamed (Xoor-xoor), oo telefishinka Aljzeera warbixinta ku waraystay ayaa isna sheegay in dagaalka ka socda dalka Yemen saamayn ku yeeshay xarakaadka dekedda iyo guud ahaanba Somaliland.\n“Dagaalka ka socda Yemen ma aha mid noo fiican annaga, saamayn xun oo dhinaca dhaqaalaha ah ayaanu nagu yeeshay, waxaana hadda joogsaday dhaqdhaqaaqii ganacsi ee ka dhexeeyey Somaliland iyo Yemen. imminka ma dhoofino xoolihii aannu maalin kasta dhoofin jirnay, sidoo kale badeecadihii kala duwanaa ee Yemen ka iman jiray ayaa istaagay, taas oo aannu ku khasaarnay ama ku weynay lacag badan,” ayuu yidhi Maareeyaha dekadda Berbera.\nTelefishanku waxa uu xusay in ay dadkani ka mid ahaayeen kumanaan qof oo ka soo cararay Yemen tan iyo markii bishii March ay bilaabmeen dagaaladdu.Haseyeeshee sida ay sheegtay Aljazeera,”Ma jiraan wax ha’yado ah oo kaalmo siiyay si ay u soo dhaweeeyaan, waxaanay badidoodii iska dhex galeen bulshadda.\nAxmed Xasan Xaashi oo ka mid ah dadkaasi yimid Berbera ayaa sheegay in ay ku qaadatay laba maalmood ka badan inuu kaga soo gudbo badda oo uu soo gaadho xeebta Somaliland isaga oo faro madhan oo ay ka dhammaatay wixii uu lacag haystay. Dagaalka culus ee fallaagada shiicada iyo isbahaysiga ayaa ka soo eryay caasimada Sanca oo uu ku soo noolaa 12 sanno, halkaasi oo uu ka shaqaysan jiray, balse ay dani ku qasabatay inay isaga iyo shan carruur ah oo uu dhalay nafta la cararaan iyaga oo wax yar ka haleelay dharkii. Waxa ay u ahayd markii labaad ee uu ka baxsado dagaal.\n“Sida roobka ayaa bamamku ugu soo dhacayeen meel kasta. Suurto-galna ma ahayn in la sii joogaa,” ayuu yidhi Xaashi oo la hadlayay Al Jazeera. “Waxa aan tegayYemen aniga oo ka cararay dagaalka Soomaaliya. Haddana waxa aan dib ugu soo cararay halkan (Somaliland), sababtuna waa dagaalka Yemen.”\nXaashi iyo xaaskiisa Jamiila Axmed waxa ay isku dayayeen in ay quudiyaan carruurtooda oo ag fadhiday, laakiin ma ay haysan wax aan biyo ahayn.\nCarruurtooda oo wax ku baranaysay Yemen oo ag fadhiday ayaa weli ku jiray xaalad argagax leh wixii ay soo mareen awgeed.\nNoloshooda oo dhan waxa ay ku soo qaateen Yemen, halkaasi oo keliya ayayna u yaqaanaan hoygoodii.


MAANHADAL: Maxaa sababay gadoodka ciidamada Dowladda Faderaalka Soomaaliya? (dhegayso) – Radio Daljir\nMAANHADAL: Maxaa sababay gadoodka ciidamada Dowladda Faderaalka Soomaaliya? (dhegayso)\nMaarso 22, 2019 11:39 b 0\nBarnaamijka Maan hadal waxaa diiradda uu saarayaa todobaadkan gaddooodkii ay sameyeeen ciidamo katirsan dowladda faderaalka Soomaaliya, kuwaasi oo baneeyey dhulal ay joogeen oo ku yaalay gobalada Shabeelooyinka oo ay difaac kaga jireen ururka Al-shabaab.\nArrintaasi oo siwayn wax la isaga waydiinayo sababaha keenay, waxaana ay ka cabanayaan mushaar la’aan, halka dowladduna ay waddo nidaamyo ka duwan hanaankii hore bixinta mushaarada ee ciidamada dowladda.\nWaxaa marti ku ah Maxamed Caalim oo hay’adda UNESCO u aqoonsatay danjire nabadeed, wasiir horay uga tirsanaa Puntland Jaamac Xirsi Faarax.\nAxmed Tallman ayaa soo jeedinaya, oo kasoo tebinaya xarunta Daljir Bosaso.\nMAANHADAL 231 Wararka 20430\nDowladda Kenya oo sheeganaysa kheyraadka ku jira badda dacwada ka taal ICJ in wabiyadeeda ka yimaadaan\nDaljir & BBCMA: Baraarugga Haweenka (Xaawo Axmed – dhegayso)


Nichlos Kay oo la kulmay Barre Hiiraale – Mareeg.com somalia, World News and Opinion.\nMareeg.com: Danjiraha Qaramada Midoobay u qaabilsan arimaha dalka Soomaaliya Nichlos Kay iyo haweenayda kuxigeenka u ah Fathia Serrour, ayaa shalay kulan waxa ay Magaalada Muqdisho kula qaateen Barre Aadan Shire (Barre Hiiraale) oo dhawaan lasoo gaarsiiyay Magaalada Muqdisho.\nWaa kulankii ugu horeeyay oo dhexmaray Nichlos Kay iyo Col. Barre Hiiraale, waxaana looga wada hadlay arimaha ku aadan Jubbooyinka iyo ka qeybqaadashada nabadda Jubbooyinka.\nNichlos Kay, ayaa ku ammaanay Barre Hiiraale sida uu u aqbalay door ka qaadashada nabadda Jubbooyinka iyo ka qeybgalka shirka arimaha Jubbooyinka looga hadlaayo oo Bishan gudaheeda ka dhacaayo Magaalada Kismaayo.\nDanjire Kay ayaa sheegay inay muhiim tahay xal uhelida mushkiladaha ka taagan Jubbooyinka si loo soo afmeero khilaafka ragaadiyay hanaanka nabadda iyo dib udhiska Gobalada Jubbooyinka.\nKulanka oo ka dhacay Xarunta Amisom ee Xalane, ayaa waxaa sidoo kale ka dhexmuuqday xubno ka tirsan taageerayaasha Barre Hiiraale oo dhankooda goobjoog ahaa shirka.\nBarre Hiiraale ayaa tilmaamay inay muhiim tahay in lagawada qeyb qaato nabadda Gobalada Jubbooyinka, taasina ay tahay masuuliyad saaran qof waliba oo Soomaali ah.\nWafdi ka socda dowladda Soomaaliya iyo IGAD oo dhawaan tegay Kismaayo ayaa dhawaan Barre Hiiraale ku qanciyey inuu kazoo tago deegaanka Goobweyn, islamarkaana uu yimaado Kismaayo, waxaana loo soo gudbiyey Muqdisho.\nBarre ayaa Hiiraale ayaa sidoo kale aqbalay inuu ka qeyb qaato arrimaha nabadeynta Jubooyinka, halkaasoo horay looga dhisay maamulka Juba ee Axmed Madoobe hogaamiyo, kaasoo Barre la dagaallamay.


Haweenka soomaaliyeed oo baaq u diray R/wasaaraha cusub | Mareergur.com\tFriday, May 24th, 2013\tHome\nHaweenka soomaaliyeed oo baaq u diray R/wasaaraha cusub\nOct 14, 2012 - Comments off\tKulanka oo ay Haweenka Soomaaliyeed kaga hadlayeen isbadalada kadhacay Dalka iyo sid ay qeeb uga noqonkaraan Dowlada Cusub ee Soomaaliya ayaa waxaa siwadajir ah usoo agaasimay Hay”adaha Iida iyo CRD kaas oo sidoo kale lagu taageeraayay Dowlada Cusub ee Soomalaiya.\nKulanka inta uu socday ayaa waxaa hadalo kala duwan kajeediyay haweenkii kasoo qeebgalay kuwaas oo isla qiray in ay qoondadii ay Haweenka kulaahaayeen Dowlada Cusub aysan u helin sidii loobaahnaa iyagoo Ra,isalwasaaraha Cusub u diray baaq kuwajahan in ay qeeb kanoqdaan Golihiisa Wasiirada ee dhawaan laga filaayo in uu soodhiso.\nXaliimo Shiikh Ismaaciil oo ah Gudoomiyaha Ururka Soomali Waman Ajanti oo ugu horeen halkaasi kahadashay kanamid aheed Haweenkii sooqaban qaabiyay kulanka ayaa sheegtay in Haweenka looga baahanyahay in ay isbiirsadaan una istaagaan sidii lootaageeri lahaa Dowlada Cusub.\nCaasho Shaacuur oo iyana halkaasi kahadashay ayaa sheegtay in Haweenku ay qeeb kaciyaareen isbadaladii kadhacay Dalka iyadoo xustay in Ra,isalwasaaraha Cusub ay kafilayaan in uu Haweenka kusoodaro liiska Golaha Cusub ee Wasiirada.\nUgu dambeentii qaarkamid ah Haweenkii kale ee kasoo qeebgalay Kulanka ayaa cod dheer ku sheegay in marwaliba laxaqiro xaqa ay ku leeyihiin samata bixinta Dalka iyo in ay qeeb kanoqdaan hogaanka Dalka iyagoo sheegay in rajadoodu ay tahay in Dowlada Cusub ay noqoto mid u soociliso xaqii laduud siiyay.


Qaban qaabada shirka Maamul u sameynta Jubooyinka oo ka socota Kismaayo – idalenews.com\nQaban qaabada shirka Maamul u sameynta Jubooyinka oo ka socota Kismaayo\nErgooyin ka kala socota Gobolada Jubooyinka iyo Gedo ayaa ku qul quleysa magaalada Kismaayo ee Xarunta Jubada Hoose, iyadoo ay socdaan qaban qaabada shirweynaha maamulka loogu sameynayo.\nIn ka badan 100 ergo ka kala socda deegaanada saddexda gobol ee qorshuhu yahay in maamulka loo sameeyay ayaa shalay gaaray Kismaayo, iyadoo magaalada laga dareemayo qaban qaabo xoogan oo ku aadan shirweynaha maamul u sameynta.\nShirkan ayaa waxaa ka qeyb geli doona Xubno ka socda Urur Goboleedka IGAD, kuwaasoo ku howlanaa maamul u sameynta Jubooyinka tan iyo markii la qabtay magaalada Kismaayo, inkastoo tuhuno badan ka jiraan qaabka IGAD wax u wado oo ah hal dhinac.\nGudiga farsamada ee loo saaray shirka maamul u sameynta Jubooyinka ayaa wada la tashiyo ku aadan dhinacyada ka qeyb galaya shirka, waxaana uu wadaa diyaarinta meelihii la dejin lahaa ergooyinka iyo wixii tasiilaad ee ku saabsan qabsoomida shirweynaha.\nSiyaasiyiin, odayaal dhaqameedyo, aqoonyahano iyo dad u badan qurba-joogta ayaa gaaray magaalada Kismaayo, si ay uga qeyb galaan shirweynahan.\nMaamulayaasha Kismaayo ayaa iyana qeyb ka ah, iyadoo wafdi ka socda dowladda horay loogu marti qaaday shirkan, si ay u shir gudoomiso.\nXukuumada Soomaaliya ayaa Muqdisho ku casuuntay inuu yimaado Gudoomiyaha Maamulka KMG ah ee Kismaayo Axmed Madoobe iyo wafdi uu hogaaminayo, kuwaasoo la filayo inay Muqdisho soo gaaraan todobaadka soo socda.\nInkastoo Xukuumada ay dhowaan meel mariyeen shuruuc cusub oo ku saabsan maamul u sameynta deegaanada iyo gobolada laga saaray Al-Shabaab, ayaa hadana la ogeyn sida qorshahaas uga hirgeli karo deegaanada Jubooyinka.\nBaraf iyo dabeylo xoogan oo saameeyay Waqooyiga Mareykanka\nMahiiga oo ka digay in Kismaayo laga sameeyo maamul aysan ogeyn Xukuumadda


Wasiir Abgaal oo kulamo ka wada Degmada Badhan+Sawirro – Idil News\nWasiir Abgaal oo kulamo ka wada Degmada Badhan+Sawirro\nWaftigii uu hoggaaminaayay Wasiirka Maaliyadda Dawladda puntland Mudane Xasan Shire Cabdi ayaa booqday goobo ay ka mid yihiin Garoonka diyaaradaha, bangiga Dawladda, Xarunta Wasaaradda Maaliyadda iyo Xerada Ciidamada.\nMasuuliyiinta Wasaaradda Maaliyadda ee kastamka garoonka diyaaradaha ee degmada Badhan ayaa Wasiirka xog dheeri ah ka siiyay hab sami usocodka shaqada.\nWasiirka ayaa sidoo kale booqday bangiga Dawladda laanta badhan iyo xarunta Wasaaradda Maaliyadda, waxana kulan dhanka shaqada ah la qaatay Xisaabiyaha Gobolka iyo shaqaalaha Wasaaradda Maaliyadda.\nIntii uu socday kormeerkan shaqo madaxda Dawladdu waxa ay booqdeen Xerada laga hirgaliyay degmada badhan.\nKulan ay wada yeesheen Saraakiisha Ciidamada Daraawiishta ee Gobolka Sanaag iyo Wasiirka Maaliyadda ayaa looga wada hadlay wax yaabaha ugu dabeeya ee Xerada ka dhiman aydoo dhowaan lafilaayo in Ciidamada Daraawiishta lagu tababari doono.\nSidoo kale, Wasiirka Maaliyadda, Godomiyaha Gobolka, Duqa Degmada badhan iyo Xisaabiyaha Gobolka sanaag ayaa dhagax dhigay dhismaha Bangiga laanta badhan iyo Wasaaradda Maaliyadda.\nDhanka kale, Wasiirka Maaliyadda Puntland Xasan Shire Cabdi ayaa booqday hoyga uu degmada ka degan yahay Suldaan Siciid Suldaan Cabdisalaan, isagoona la yeeshay kulan ay uga wada hadleen xaaladda guud ee gobolka Sanaag.


Ogaden News Agency (ONA) – Ethiopia oo Dib Oogu Noqotay Qarnigii 17aad (Zemene Masafint-gii)\nEthiopia oo Dib Oogu Noqotay Qarnigii 17aad (Zemene Masafint-gii)\nPosted by ONA Admin\t/ November 24, 2012\nMarkay dunidu maqasho magaca Ethiopia waxaa lasoo xasuustaa ama ay lamacno (synonym) tahay, gaajo, abaaro, saboolnimo, cuduro & meel hadd & jeer eey dagaalo ka ooganyihiin.\nHaddaba qormadan waxaan ku eegi doonaa isbadelka kataagan Ethiopia ama ha ahaato dhinaca dhaqanka, dhaqaalaha & loolanka siyaasadeed ee ka dhex aloosan kooxda EPRDF kadib geeridii Kaligii Taliye Meles Zenawi.\nXukuumadaha kaligood taliyeyaasha ah shaqsigu doorka uu kaciyaro oo kaliya lama eego ee waxaa adkaanaysa in la kala saaro ururkii ama nidaamkii dawliga ahaa iyo shaqsigii kaligii taliyaha ahaa ileen isaga ayaa wax walba go’aamiyee. Marka uu shaqsiigaasu geeriyoodo ama uu booska ka baxana waxaan isla markiiba arkaynaa ururkii ama nidaamkii oo meesha ka siibaxaya, taas ayaa maanta Ethiopia ka taagan.\nMaqaalkan wuxuu qoraaga mudane Xassan Macallin oo ah madaxa xafiiska Xidhiidhka Shucuubta Itobiya ee HAD kaga xogwaramayaa xaaladda uu ku sagan yahay dalka Itobiya iyo xidhiidhka ka dhexeeya qawmiyadda sida dhabta ah uu xukunta Itobiya iyo isbahaysigii EPRDF ee magac ahaan kula wadaagay xukunka.\nMaqaalkaa oo dhamaystiran Halkan RIIX.


Soomaaliya oo Kaalinta 8-aad ka Gashay Dowladaha Carbeed ee Mareykanka Taageerada ka hela. - Hablaha Media Network\nSoomaaliya oo Kaalinta 8-aad ka Gashay Dowladaha Carbeed ee Mareykanka Taageerada ka hela.\nHMN:- Liiskaan wadamada Carbeed ee kaalmada ka hela Mareykanka oo ay kasoo dhex muuqatay Soomaaliya ayee Dowladuhu ugu kala horeeyeen:-\n1-Ciraaq, 2-Masar, 3-Urdun ama Jordan, 4-Siiriya, 5-Falastiin, 6-Lubnaan, 7-Yemen, 8-Soomaaliya, 9-Suudaan, 10-Tuniisiya, 11-Morocco ama Maqrib, 12-Liibiya, 13-Aljeeriya ama Jazaair, 14-Murutaaniya, 15-Baxreyn, 16-Saldalada Cumaan, 17-Isku tagga Imaaraatka Carabta, 18-Boqortooyada Sacuudiga, 19-Kuwait iyo 20-Qatar.\nDowladahaan Carbeed ayaa Malaayiin Doolar ka helaye Dowladda Mareykanka, waxa uuna Maamulka Madaxweyne Trump ugu Cagta Jugleeyey in Wadamadaan oo kahor yimiid in Quddus ay noqoto Caasimadda Israel uu ka jaran Doono Kaalmada uu siiyo, hadii aysan ka laaban diidamada ay kala hor yimaadeen ee Qadiyadda Quddus ku saabsan.\nMarka aaan si gaar ah u eegno Warbixinta Lacagaha ay ka qortay Soomaaliya ee Mareykanka ay ka helo ayaa lagu sheegay in ay tixane aheyd tan iyo sanadii 2012-kii, oo Soomaalidu ay ka baxeen Nidaamkii Dowladihii KMG ahaa ee Muddo lagu soo dhisaye Dowladihii ka dambeeyey Bur-burka.\nSoomaaliya oo liiskaan kasoo gashay kaalinta 8-aad ee gaarto Kaalmada Dowladda Mareykanka ayaa sidaan u qorneyd:-\nSoomaaliya ayaa heshay $274.7 milyan oo Doollar, oo ay ku jirto $174 milyan oo gargaar ah iyo Cuntada gargaarka, iyo $43 milyan oo loogu talagalay hawlgalka ammaanka.\nTaageerada Mareykanka ee Soomaaliya ayaa weli ah mid degan, iyadoo 2012 ay gaartay $469 milyan oo Doollar, waxayna xiligaasi aheyd Markii Mareykanka oo aqoonsaday Dowladii ugu horeysay tan iyo Bur-burkii dalka in ay ka baxday Nidaamka Federaalka.


Su’aalaha ku gadaaman baxsashada Cabdirashiid Janan - BBC News Somali\nSu’aalaha ku gadaaman baxsashada Cabdirashiid Janan\nImage caption Cabdirashiid Xasan Cabdinuur(Janan)\nMar uu Janan qudhiisa la hadlayay BBC-da wuxuu sheegay inay jiraan "dad ku caawiyay tallaabadaas", laakiin uusan magacaabeynin.\nHay'adda u doodda xuquuqda aadanaha(Human Rights Watch) ayaa soo saartay warbixin ay diiradda ku saareyso su'aalo badan oo ku gadaaman baxsashada Cabdirashiid Xasan Cabdinuur, oo loo yaqaanno "Cabdirashiid Janan".\nHay'adda Amnesty International, oo iyana safka hore uga jirta ururrada u dooda xuquuqda aadanaha, ayaa sidoo horay u muujisay walaaca ay ka qabtay baxsashada siyaasigan ku eedeysan dambiyada, iyadoo dalbatay in la xaqiiqiyo dib usoo xiristiisa.\nImage caption Cabdirashiid Janan waa wasiirka amniga ee dowlad goboleedka Jubbaland\nHuman Rights Watch waxay qormada ku saabsan Cabdirashiid Janan ku soo bandhigtay su'aalo iyo Jawaabahooda macquulka ah.\nSu'aalaha HRW, oo dhammaantood la xiriira sida ay dowladda Federaalka Soomaaliya u maareysay xarigga Cabdirashiid Janan, waxaa ka mid ah:\nWaxay hay'addu sheegtay in dhammaan su'aalahan ay u baahan yihiin baaritaan iyo jawaabo ku habboon.\nDowladda Soomalaiya wali wax war ah kama soo saarin hadalkan u dambeeyay ee ka sooo yeray hay'adda.\nWaxyaabaha kale ee aan laga heli karin Soomaaliya marka dacwad lasoo oogayo ayey ku qeexday jiritaan la'aanta hannaan khaas ah iyo ilaalinta dadka dhibbaneyaasha ah.\n"Markhaatiyaasha iyo dhibbaneyaasha ayaan inta badan amnigooda la sugin, sidoo kalena waxaa khatar ku jira shaqaalaha waaxda caddaaladda", ayaa lagu yiri warbixinta HRW.\nSida ay qormadeeda ku sheegtay hay'addu, Sanadkii lasoo dhaafay, dowladda federaalka Soomaaliya waxay magaalada caasimadda ah ka abuurtay maxkamad iyo xabsi. Waxay ujeeddada loo dhisay ahayd in lagula tacaalo dadka loo heysto falalka la xiriira kooxda hubeysan ee al-Shabaab, kuwaasoo laga soo weecinayo maxkamadaha milatariga, loona soo wareejinayo kuwa rayidka.\nIyadoo ay intaasi jirta ayaa HRW waxa ku talisay "sidii loo dhisi lahaa qeybo khaas ah, khibrad ku dhisantahay, oo qabilsanaada islamarkaana baaritaan ku sameeya, dacwadona kusoo ooga dadka lagu tuhmo dambiyada dagaal, kuwa ka dhanka ah bani'aadannimada iyo waliba tacaddiyada kaleba"\n"Tani waxay wax lagu farxo u ahaan lahayd dhibbaneyaasha iyo qoysaskooda, kuwaasoo arki lahaa kuwa la tuhunsan yahay, sida Cadirashid Janan, oo ugu dambeyn caddaaladda la horkeenay", ayay sii raacisay HRW.\nImage caption M ajirto xog rasmi ah oo ilaa hadda laga hayo qaabkii uu ku baxsaday Cabdirashiid Janan iyo cidda ka dambeysay


Abiy Axmed oo war ka soo saaray kulan uu Asmara kula yeela doono Farmaajo iyo Afwerki – Hornafrik Media Network\nHoggaamiyaasha Soomaaliya, Itoobiya iyo Ereteriya ayaa maalmaha soo socda kulan ku yeelan doona magaalada Asmara.\nRa’iisul Wasaaraha Itoobiya Abiy Ahmed ayaa qoraal uu soo dhigay bartiisa Twitter-ka ku sheegay in uu Asmara kula kulmi doono Madaxweynaha Soomaaliya Maxamed Cabdullaahi Farmaajo iyo madaxweynaha Ereteriya Isaias Afwerki.\nAbiy Ahmed ma faahfaahin u jeedada kulankaas, belse waxa uu si kooban u sheegay in looga hadli doono arrimo badan oo horey looga hadli jiray.\n“Waxaan la kulmi doonaa walaalahay, hogaamiyaasha Ereteriya iyo Soomaaliya. Madaxweyne Isaias Afwerki, Madaxweyne Maxamed Cabdullaahi, waxaan ka wada hadli doonaa arrimo badan. Sida had iyo jeerba, waxaan hubaa in magaaladayaga qaaliga ah ee soo dhaweynta leh ee Asmara joogitaankeedu farxad igalin doonto” ayuu ku yiri qoraalkiisa Abiy Ahmed.\nRa’iisul Wasaare Abiy ayaa maanta gaaray magaalada Asmara ee xarunta Ereteriya, sidoo kale Madaxweyne Farmaajo ayaa lagu wadaa in uu berri halkaas ka dego.\nHoggaamiyaasha saddexda Dal ee Soomaaliya, Itoobiya iyo Ereteriya ayaa markii ugu horreysay kulan wadajir ah ku yeeshay magaalada Asmara, bishii December ee sanadkii 2018, waxayna heshiis horshac ah oo xiligaas ay kala saxiixdeen lagu qeexay in Soomaaliya, Itoobiya iyo Ereteriya yeeshaan iskaashi dhaqaale, amni, bulsho, dhaqan iyo siyaasadeed.\nSidoo kale saddexda hoggaamiye ayaa 9-10 November, 2018 shir ku yeeshay magaalada Bahr Dar ee dalka Itoobiya, waxayna kulankoodaas labaad ee wadajirka ah ku sheegeen in uu astaan u yahay isbeddelka ku aaddan nabadda iyo isdhexgalka Geeska Afrika.\nHoggaamiyaasha Soomaaliya, Ereteriya iyo Itoobiya ayaa dhowr jeer oo kale yeeshay kulamo gaar gaar ah, waxaana kii ugu dambeeyey bishaan horraanteedii Asmara ku yeeshay Madaxweyne Farmaajo iyo Madaxweyne Afwerki.


Home News Maamul Goboleedyada oo shardi ku xiray iney wadahadal la furaan Madaxda Dowladda\nMaamul Goboleedyada oo shardi ku xiray iney wadahadal la furaan Madaxda Dowladda\nGuddigii aqalka sare ee baarlamaanka federaalka ah u xil saaray khilaafka dowladda federaalka ah iyo maamullada xubnaha ka ah ayaa soo saaray qoraal dheer oo inta badan ay xoogga ku saareen kaalinta hey’adaha dowladda dhexe iyo kuwa dowlad goboleedyada mid weliba uu leeyahay iyo sida ay muhiimka u tahay in la isku xushmeeyo adeegga cid weliba qaranka u heyso. Guddiga waxaa uu soo saaray go’aan qeyb ka ah xalka iyaga oo sidoo kale sheegay inay daba-socon-doonaa hirgelinta go’aanka.\nGuddiga aqalka sare ee wada-xaajoodka xal-u-raadinta khilaafka u dhaxeeya xukuumadda DFS iyo DXDF waxaa ay soo gudbiyeen 8 cabasho oo ay ka mideysan yihiin dhammaan dowlad goboleedyada iyo 4 mid weliba gaar u dooneyso in wax laga qabto, kuwaas oo la doonayo inay wax ka qabato xukuumadda federaalka ah.\nCabashooyinka u gaar ah dowladaha xubnaha ka ah dowladda federaalka ah\nPuntland: Taageeridda ciidamada xoogga dalka(SNA), qeybta Puntland xagga mushaarooyinka, tababarrada iyo agabka.\nJubbaland: Taageeridda ciidamada daraawiishta ee Jubbaland, tayeytooda iyo kala howl-gelidda amniga guud ee Jubbaland.\nKoonfur Galbeed: kala shaqeynta sugidda amniga gaar ahaan Muqdisho-Baydhabo.\nGalmudug: La dhisidda ciidanka maamul Galamudug iyo la xoreynta dagaannada ay amni-darrida ku hayaan Al-shabaab\nUgu dambeyntii, Guddiga waxaa ay xukuumadda federaalka ah u soo-jeediyeen fulinta qodobada kor ku xusan, oo ah 8 qodob oo guud iyo 4 midba gooni u yahay maamul, oo ah nuxurka tabashooyinka\nGuddiga waxaa uu sidoo kale go’aankiisa ku saleeyey heerka dowlad goboleedyada ay mas’uuliyadoodu tahay fulinta adeegyada dadka u baahanyihiin meelaha ka baxsan caasimadda iyo mas’uuliyadda dowladda dhexe ee “u taagnaanta iyo matalaadda qarannimada Soomaaliya.\nsikastaba ha ahaatee waxaa la fahamsanyahay in madaxda dowladda aysan diyaar u aheeyn in ay heshiis la galaan maamul goboleedyada maadaama ay kasoo horjeedaan in dalka la horumariyo.\ndhanka kale madaxda dalka diyaar uma aha in lala dagaalamo ururka al shabaab oo dhibaato ba’an ku haya guud ahaan dalka iyo shacabka soomaaliya.\nPrevious articlewafdi uu hogaaminayo Wakiilka Midowga Afrika ee Arrimaha Soomaaliya oo gaaray Magaalada Baydhabo\nNext articleFarmajo oo la bilaabay in dadka laga celiyo Bal arag waxa Xalay ka dhacay Nayrobi.\nMadaxda Sare Ee Dalka oo Cabsi ka qabo Shir Kismaayo ka...


FADEEXAD CUSUB: Kooxda DAACISH oo markii ugu horreysay adeegsata Baasaboorka Somalia - Caasimada Online\nHome Warar FADEEXAD CUSUB: Kooxda DAACISH oo markii ugu horreysay adeegsata Baasaboorka Somalia\nFADEEXAD CUSUB: Kooxda DAACISH oo markii ugu horreysay adeegsata Baasaboorka Somalia\nMuqdisho (Caasimada Online) – Wargeysyada kasoo baxa dalka Sudan ayaa qoray in dhalinyaro kasoo jeeda dalkaasi ay ku biireen Maleeshiyaadka Daacish iyaga oo adeegsanaaya Baasaboorka Soomaaliga ah.\nBaasaboorka Soomaaliga ayaa waxaa adeegsaday 4 Gabdhood oo u dhashay dalkaasi isla markaana labo kamid ah ay yihiin walaalo Mataano ah, halka labada kalane ay kasoo kala jeedan laba qoys.\nGabdhahaani oo watay Baasaboorka Soomaaliga ayaa waxa ay ka dhoofeen Garoonka weyn ee Magaalada Khartoum kuwaasi oo Transit kusii maray Magaalada Sharjah ee imaaraadka Carabta kahor inta aysan diyaarad kale usii raacin dalka Turkiga.\nWargeysyadu ma aysan sheegin halka laga fududeeyay bixinta Baasabooradaasi, inkastoo warar hoose ay sheegayaan in Baasabooradaasi laga soo saaray Safaarada DF Somalia ee Magaalada Khartoum, sida laga soo xigtay weriyayaal ku sugan Magaalada Khartoum.\nGoortii ay safrayeen ayaa Saraakiisha qaabilsan qeybaha duulimaadyada ay uga sheekeeyen in asal ahaan ay kasoo jeedan dalka Somalia balse ay ku dhasheen dalka Sudan, sidaana ay ugu fududaatay qaadashada Baasaboorka.\nWarbixino kasoo kala baxay DF Somalia iyo Safaarada Somalia ee dalka Sudan, ayaa lagu beeniyay in Muwaadiniin u dhashay dalkaasi ay ku socdaalen Baasaboorka Soomaaliga ah.


Sanbaloolshe "Taliyeyaasha Ciidamada haddii xilka laga qaado uma baahna magacaabis..." - Jowhar somali news leader\nHome NEWS Sanbaloolshe “Taliyeyaasha Ciidamada haddii xilka laga qaado uma baahna magacaabis…”\nSanbaloolshe “Taliyeyaasha Ciidamada haddii xilka laga qaado uma baahna magacaabis…”\nAgaasimihii hore ee Nabadsugida Qaranka C/llaahi Maxamed Cali Sanbaloolshe oo xalay ka qeyb galay barnaamij dood ah oo barta Clubhouse ka dhacday ayaa ka hadlay amniga doorashada iyo caqabadaha ku wareegsan.\nC/llaahi Sanbaloolshe oo barnaamijkaas su’aalo lagu weydiiyay ayaa sheegay in wixii ka dambeeyay 19 February ay ka dhalatay in wax la iska weydiiyo amniga doorashada, maadaama ciidamada loo adeegsaday arrin siyaasadeed.\nC/llaahi Sanbaloolshe ayaa sheegay in doorashada amnigeeda ay tahay inay sugaan Ciidamada AMISOM iyo Booliska, balse aanay aheyn Ciidanka Haramcad, Gorgor iyo Waran oo uu ku tilmaamay in arrimo siyaasadeed loo adeegsaday.\nWaxaa uu is dul taagay arrinta dalabka in xilka laga qaado taliyeyaasha Ciidamada iyo doodda ka taagan cida magacaabeysa.\n“Haddii taliyeyaasha ciidamada xilka laga qaado uma baahna magacaabis ee waxaa xilka sii haynaya ku xigeenada”ayuu yiri Sanbaloolshe.\nSidoo kale waxaa uu soo jeediyay in haddii suuragal tahay in Taliyeyaasha shaqo joojin lagu sameeyo ama ay caddeeyaan in aysan qeyb ka noqon doonin arrimaha siyaasadda.\nMar su’aalo laga weydiiyay weerarkii lagu qaaday Madaxweynayaashii hore iyo in marmarsiiyo looga dhigtay amniga inay halis ku yihiin ayuu ku tilmaamay inay tahay Takfiirin siyaasadeed.\nSanbaloolshe ayaa mar la weydiiyay arrinta kiiskii Qalbi dhagax, waxaana uu sheegay in qeybtii uu ku lahaa uu raalli gelin ka bixiyay, isla markaana uu qirtay, isla markaana aanu diyaar u aheyd inuu dhaho qof hebel ayaa dhiibay.\nPrevious articleA decade after the Syrian uprising, refugees in Jordan see no way home\nNext articleShixnadii u horeysay ee Talaalka Covid-19 oo la keenay Muqdisho (Sawirro)


Dibadbax ka Dhacay Gaalkacyo - Latest News Updates\nDibadbax ka Dhacay Gaalkacyo\nDhallinyarada magaalada Gaalkacyo oo isu soo bax dhigay ayaa ugu baaqay hay’adaha ammaanka iyo xukuumadda inay qaadan tallaabooyin ay ku qanci karaan oo wax looga qabanayo xaaladda amni ee magaalada Gaalkacyo, kaddib dilal si joogta ah magaalada ugu dhacay toddobaadyadii u dambeeyay.\nDhallinyarada waxaa taab-tay dilka nin ka mid ahaa dhallinyarada firfircoon ee gobolka oo Isniintii dhaawac ugu geeryooday isbitaalka magaalada Gaalkacyo, iyagoo dalbanayay inuu cadaalad helo allaha u naxaristo Xaamud Cabdullaahi Warsame oo ku magac dheera Xaamud Wardheere iyo dhallinyaro ka horreysay oo xilli habeen ah lagu dilay Gaalkacyo.\n“Waxaan ka codsaneyna mas’uuliyiinta degmada, gobolka iyo hay’adaha amniga haddii aysan xaaladda taagan waxba ka qaban karin xilka ha isaga tagaan.” dibedbaxayaasha ayaa sida yiri oo u badnaa dhallinyarada Isboortiska iyo Arday.\nDhallinyarada ayaa sheegay inay wadi doonan isu soo baxyada ilaa dowladda ay ka soo bandhigeyso qorshayaal cad cad oo ammaanka magaalada Gaalkacyo wax looga qabanayo.\nHay’adaha amniga iyo mas’uuliyiinta gobolka ma jirto warbixin ka soo baxday oo looga hadlay xaaladda amniga ee magaalada Gaalkacyo iyo dilalka dhacaya oo ugu yaraan saddex dhallinyaro ah ay ku geeryoodeen toddobadyadii u dambeeyay


XOG XASAASI AH: Villa Soomaalia oo Gudbisay Dacwad ka dhan Safarkii Muuse Biixi ee Imaaraadka. – Xeernews24\nDowladda fedaraalka Soomaaliya ayaa golaha ammaanka QM u qortay ashtako ka dhan safarkii madaxweynaha maamulka Somaliland Muuse Biixi Cabdi uu dhowaan ku tagay dalka Isu-tagga Imaaraadka Carabta, sida uu qoray wargeyska East Africa Business Week.\nDowladda Soomaaliya ayaa la sheegay inay si gaar ah uga cadhootay in Imaaraadka Carabta ay Muuse Biixi ku qaabileen calanka maamulka Somaliland iyo ayada oo heesta astaanka qaranka Somaliland loo tumay.\nWakiilka maamulka Somaliland ee Kenya, Cumar Baashe oo arrintan ka hadlaya ayaa yidhi “Haddii aan nahay Somaliland waan ka xunnahay ashtakada ay dowladda Soomaaliya u gudbisay golaha ammaanka ee QM ee ku aadan safarkii uu madaxweyne Muuse Biixi dhowaan ku tagay Imaaraadka Carabta”\n“Waxaan doonayaa inaan ku celiyo in Somaliland ay tahay dal madax banaan oo leh xuduudo caalami ah oo la aqoonsan yahay iyo dowlad si dimoqraadi ah loo doortay. Somaliland waa ay u madax banaan tahay in la macaamisho dalalka kale, umana baahna fasaxa dowladda Soomaaliya” ayuu yidhi Cumar Baashe.\nSAWIRRO: Soomaali loo heysto inuu Xaaskiisa ku dilay dalka Mareykanka oo lagu... Hogaamintii xisbiga oo Qarka u saaran inay Jaha cusub u wareegto.